Σοκάρουν οι νέες προβλέψεις του ΔΝΤ για παγκόσμια ύφεση -4,9% | Business Daily\n24 Ιουν 2020 16:00 Ανανεώθηκε: 16:16\nΠολύ χειρότερες προβλέψεις για την ύφεση του 2020, που εκτιμάται ότι θα είναι η βαθύτερη μετά τη μεγάλη ύφεση του μεσοπολέμου, υιοθετεί το Διεθνές Νομισματικό Ταμείο στην αναθεωρημένη έκθεση World Economic Outlook, εκτιμώντας ταυτόχρονα ότι και η ανάκαμψη του 2021 θα είναι ασθενική και αβέβαιη. Τονίζεται, μάλιστα, χαρακτηριστικά ότι αυτή η κρίση θα έχει κόστος άνω των 12 τρισ. δολ. για την παγκόσμια οικονομία. Δηλαδή, ο κορονοϊός θα εξαφανίσει εισόδημα που αντιστοιχεί περίπου σε έξι οικονομίες με το μέγεθος της Ιταλίας.\nΣε ό,τι αφορά την παγκόσμια οικονομία, το ΔΝΤ εκτιμά τώρα ότι το ποσοστό συρρίκνωσης του ΑΕΠ θα φθάσει το -4,9%. Πρόκειται για μια δραματικά αρνητική αναθεώρηση προβλέψεων, δεδομένου ότι μόλις τον Απρίλιο το ποσοστό της πτώσης είχε εκτιμηθεί σε -3%, ενώ τον Ιανουάριο, πριν κάνει την εμφάνισή του ο κορονοϊός και αρχίσουν τα περιοριστικά μέτρα, το Ταμείο ανέμενε φέτος ανάπτυξη της παγκόσμιας οικονομίας με ρυθμό 3,3%. Δηλαδή, σε σχέση με τις αρχικές εκτιμήσεις για την παγκόσμια οικονομία, ο ιός έχει προκαλέσει μια σοκαριστική αναθεώρηση που ξεπερνά τις -8 μονάδες.\nΓια την ευρωζώνη, το Ταμείο προχωρά σε αναθεώρηση εκτιμήσεων για την ύφεση κατά -2,7% και εκτιμά πλέον ότι το ποσοστό της συρρίκνωσης θα είναι -10,2%. Εξαιρετικά ανησυχητικό, όμως, είναι ότι προδιαγράφεται μια σοβαρή διεύρυνση των ανισορροπιών στην ευρωζώνη, με την Γερμανία να έχει σαφώς μεγαλύτερη αντοχή στην ύφεση από τις μεγάλες οικονομίες οικονομίες του ευρωπαϊκού Νότου. Είναι χαρακτηριστικό ότι η πρόβλεψη για την ύφεση στη Γερμανία αναθεωρείται μόλις κατά -0,8%, σε -7,8%, ενώ για την Γαλλία, την Ιταλία και την Ισπανία το ΔΝΤ προβλέπει ύφεση μεγαλύτερη του -12%, με δραματικές αναθεωρήσεις κατά -3,7% έως -5,3%.\nΟι προβλέψεις για τις ανεπτυγμένες οικονομίες\nΣημειώνεται ότι το Ταμείο δεν δημοσιοποιεί σε αυτή την έκδοση του WEO προβλέψεις για όλες τις οικονομίες, δηλαδή και για την Ελλάδα. Στις προβλέψεις του Απριλίου, διατύπωνε την εκτίμηση ότι στην Ελλάδα θα υπάρξει η μεγαλύτερη ύφεση από όλες τις οικονομίες της Ευρώπης, με συρρίκνωση του ΑΕΠ κατά -10%. Ανησυχητική είναι, για την Ελλάδα, η διαπίστωση του Ταμείου ότι οι χώρες που εξαρτώνται σε μεγάλο βαθμό από τον τουρισμό ενδέχεται να επηρεαστούν σε μεγάλο βαθμό και για παρατεταμένη περίοδο από αυτή την κρίση.\nΓια το 2021, το Ταμείο εκτιμά ότι η επαναφορά της παγκόσμιας οικονομίας στην ανάπτυξη θα είναι ασθενέστερη από όσο είχε αρχικά εκτιμηθεί, καθώς το παγκόσμιο ΑΕΠ θα αυξηθεί κατά 5,4%, έναντι προηγούμενης πρόβλεψης για 5,8%. Θετικά, κατά 1,3%, αναθεωρείται η πρόβλεψη για την ευρωζώνη, που προβλέπεται ότι θα ανακάμψει με ρυθμό 6%, με τις οικονομίες του Νότου (Γαλλία, Ιταλία, Ισπανία) να έχουν καλύτερες επιδόσεις από την Γερμανία, ξεκινώντας όμως από πολύ χαμηλότερο σημείο. Συνολικά, πάντως, το ΑΕΠ της ευρωζώνης, σύμφωνα με τις προβλέψεις του Ταμείου, θα είναι περίπου 6% χαμηλότερα στο τέλος του 2021 σε σχέση με το επίπεδο του τέλους 2019.\nΟι προβλέψεις για επιλεγμένες οικονομίες\n«Θα χαθούν περισσότερα από 12 τρισ. δολ.»\nΗ επικεφαλής οικονομολόγος του ΔΝΤ, Γκίτα Γκόπινατ, σημειώνει ότι:\nΗ πανδημία ώθησε τις οικονομίες σε ένα μεγάλο κλείδωμα (lockdown), το οποίο βοήθησε να περιοριστεί ο ιός και να σωθούν ζωές, αλλά προκάλεσε επίσης τη χειρότερη ύφεση από τη Μεγάλη Ύφεση. Αρκετές χώρες έχουν αρχίσει να ανακάμπτουν, ωστόσο ελλείψει ιατρικής λύσης, η ισχύς της ανάκαμψης είναι εξαιρετικά αβέβαιη και ο αντίκτυπός της σε τομείς και χώρες είναι ανομοιόμορφος.\nΣε σύγκριση με τις προβλέψεις μας του Απριλίου, προβλέπουμε τώρα μια βαθύτερη ύφεση το 2020 και μια πιο αργή ανάκαμψη το 2021. Οι προβλέψεις μας συνεπάγονται σωρευτική απώλεια για την παγκόσμια οικονομία σε διάστημα δύο ετών (2020-21) άνω των 12 τρισ. δολ. από την κρίση αυτή.\nΗ υποβάθμιση από τον Απρίλιο αντανακλά χειρότερα από τα αναμενόμενα αποτελέσματα κατά το πρώτο εξάμηνο του τρέχοντος έτους, μια προσδοκία για πιο επίμονη κοινωνική αποστασιοποίηση στο δεύτερο εξάμηνο του τρέχοντος έτους, και ζημιές στην εφοδιαστική αλυσίδα.\nΈνας υψηλός βαθμός αβεβαιότητας περιβάλλει αυτήν την πρόβλεψη, με ανοδικούς και καθοδικούς κινδύνους για τις προοπτικές. Οι καλύτερες ειδήσεις για τα εμβόλια και τις θεραπείες, καθώς και τα πρόσθετα μέτρα στήριξης μπορούν να οδηγήσουν σε ταχύτερη ανάκαμψη της οικονομικής δραστηριότητας. Από την άλλη πλευρά, περαιτέρω κύματα λοιμώξεων μπορούν να αντιστρέψουν την αυξημένη κινητικότητα και την αύξηση των δαπανών και να προκαλέσουν πιο σφικτές οικονομικές συνθήκες και δυσκολίες στην εξυπηρέτηση του χρέους. Οι γεωπολιτικές και εμπορικές εντάσεις θα μπορούσαν να βλάψουν τις εύθραυστες παγκόσμιες σχέσεις σε μια εποχή που το εμπόριο προβλέπεται να καταρρεύσει κατά περίπου 12%.\nΑυτή η κρίση δεν έχει προηγούμενο και η ανάκαμψη δεν θα μοιάζει με καμία άλλη. Πρώτον, η άνευ προηγουμένου παγκόσμια επέκταση αυτής της κρίσης παρεμποδίζει τις προοπτικές ανάκαμψης των οικονομιών που εξαρτώνται από τις εξαγωγές και θέτει σε κίνδυνο τις προοπτικές σύγκλισης των εισοδημάτων μεταξύ αναπτυσσόμενων και προηγμένων οικονομιών. Προβλέπουμε μια συγχρονισμένη βαθιά ύφεση το 2020 τόσο για τις προηγμένες οικονομίες (-8%) όσο και για τις αναδυόμενες αγορές και τις αναπτυσσόμενες οικονομίες (-3% ή -5% εάν εξαιρέσουμε την Κίνα), και πάνω από το 95% των χωρών προβλέπεται να έχουν αρνητική αύξηση του κατά κεφαλήν εισοδήματος το 2020.\nΚαθώς οι χώρες ξανανοίγουν, η ανάκαμψη της δραστηριότητας είναι άνιση. Αφενός, η αυξημένη ζήτηση οδηγεί σε αύξηση των δαπανών σε ορισμένους τομείς, όπως το λιανικό εμπόριο, ενώ, αφετέρου, οι τομείς υπηρεσιών, όπως η φιλοξενία, τα ταξίδια και ο τουρισμός, παραμένουν σε ύφεση. Οι χώρες που εξαρτώνται σε μεγάλο βαθμό από αυτούς τους τομείς ενδέχεται να επηρεαστούν σε μεγάλο βαθμό για παρατεταμένη περίοδο.\nΗ αγορά εργασίας έχει πληγεί σοβαρά και με ταχύτητα ρεκόρ, ιδιαίτερα για τους εργαζόμενους με χαμηλότερο εισόδημα και χαμηλή εξειδίκευση που δεν έχουν τη δυνατότητα τηλεργασίας. Με τη δραστηριότητα σε τομείς έντασης εργασίας όπως ο τουρισμός και η φιλοξενία να αναμένεται να παραμείνει υποτονική, η πλήρης ανάκαμψη στην αγορά εργασίας μπορεί να καθυστερήσει, επιδεινώνοντας την εισοδηματική ανισότητα και αυξάνοντας τη φτώχεια.\n«Να μην σταματήσει η στήριξη»\nΗ επικεφαλής οικονομολόγος του Ταμείου επισημαίνει ότι τα έκτακτα μέτρα στήριξης από τις κυβερνήσεις ξεπέρασαν ήδη τα 10 τρισ. δολ., ενώ η νομισματική πολιτική έχει χαλαρώσει δραματικά. Έτσι, αποτρέπεται ο μόνιμος τραυματισμός των οικονομικών και διευκολύνεται η ανάκαμψη. Όμως, η τεράστια ρευστότητα που έχει κινηθεί στις αγορές από κεντρικές τράπεζες και κυβερνήσεις οδηγεί σε αποσύνθεση των αγορών από την οικονομικότητα πραγματικότητα και εγείρει ανησυχίες για υπερβολική ανάληψη κινδύνων, που αποτελεί σημαντική ευπάθεια στο σύστημα των διεθνών αγορών.\nΗ Γκόπινατ προειδοποιεί, πάντως, ότι δεν βγήκαμε από το δάσος και οι υπεύθυνοι χάραξης πολιτικής θα πρέπει να παραμείνουν σε επαγρύπνηση για να προσαρμόζουν την πολιτική όσο θα εξελίσσεται η κατάσταση. Η ουσιαστική κοινή στήριξη από τη δημοσιονομική και νομισματική πολιτική πρέπει να συνεχιστεί προς το παρόν, ιδίως σε χώρες όπου ο πληθωρισμός προβλέπεται να παραμείνει υποτονικός. Ταυτόχρονα, οι χώρες πρέπει να διασφαλίσουν την κατάλληλη δημοσιονομική λογιστική και διαφάνεια, καθώς και ότι δεν διακυβεύεται η ανεξαρτησία της νομισματικής πολιτικής.\nΔΝΤ: «Αναιμική» ανάκαμψη το 2021 στην Ελλάδα\nΜόλις 4,1% η πρόβλεψη του Ταμείου για το ρυθμό ανάπτυξης του επόμενου έτους, χαμηλότερα και από το χειρότερο σενάριο της κυβέρνησης. Η παγκόσμια κρίση θα αργήσει να τελειώσει, ποια μέτρα χρειάζεται να πάρουν τα κράτη.\n13 Οκτ 2020 15:30\nΤο ΔΝΤ δεν «βλέπει» άλμα ανάπτυξης στην Ελλάδα το 2020\nΟ ρυθμός αύξησης του ΑΕΠ εκτιμάται από το Ταμείο ότι θα ανεβεί σε 2,2% το 2020, ενώ η κυβέρνηση κάνει λόγο για 2,8%. Η παγκόσμια οικονομία εισήλθε σε συγχρονισμένη επιβράδυνση και τον επόμενο χρόνο η ανάκαμψη θα είναι μέτρια.\n15 Οκτ 2019 16:01\n14 Απρ 2021 20:38\nΠέθανε ο Μ. Μέιντοφ, οργανωτής της μεγαλύτερης χρηματιστηριακής απάτης


How to wear: Στα καλά σου παπούτσια • The B. magazine\nHow to wear: Στα καλά σου παπούτσια\nΕίναι σημαντικό στοιχείο της εμφάνισης σου και αποκαλύπτουν πολλά για τον χαρακτήρα σου. Δεν έχεις ακούσει που λένε “δείξε μου τα παπούτσια σου, να σου πω ποιός είσαι;”.\nΌταν ήμασταν μικροί μάς αγόραζαν, τέτοια εποχή, τα καλά, χειμερινά παπούτσια μας. Από τότε έχουν αλλάξει πολλά πράγματα. Και πάλι τέτοιες μέρες αγοράζουμε παπούτσια αλλά συνήθως είναι κάποιο ζευγάρι sneakers. Όμως, τα καλά παπούτσια παρεμένουν μια ανάγκη ακόμα και αν κάνεις ότι δεν το καταλαβαίνεις. Οι περισσότεροι άντρες έχουν στην γκαρνταρόμπα ένα ή δύο καλά ζευγάρια παπούτσια και τα φυλάνε σαν μέρος της “στολής” ενός κουστουμιού που προτιμούν σε γάμους, σε επίσημα meeting της εταιρίας, άντε και το πολύ σε κανένα first date με κορίτσι από τα Βόρεια Προάστεια. Τα πράγματα, όμως, δεν θα έπρεπε να είναι τόσο απλά. Τα παπούτσια είναι σοβαρή υπόθεση και καλό είναι να το καταλάβεις αυτό όσο το δυνατόν πιο γρήγορα.\nΤα κλασικά dress shoes είναι τα black lace-up και τα black oxford. Αν έχεις στην ντουλάπα σου ένα από τα δύο αυτά παπούτσια, πηγαίνεις παντού με ψηλά το κεφάλι.\nΤο φθηνό παπούτσι είναι σίγουρα το ίδιο κακό με το φθηνό κουστούμι. Όπως ένα σακάκι, που δεν είναι καλά ραμμένο, δεν στέκει καλά στους ώμους και δεν αγκαλιάζει τέλεια το σώμα έτσι και ένα φθηνό ζευγάρι παπούτσια, χάνει γρήγορα το σχήμα του και μοιάζει πολυφορεμένο και ξένο με το πόδι.\nΤο καλό παπούτσι φαίνεται από πολλούς λόγους. Και μπορεί, όντως, να μην είναι καινούριο αλλά, αν θέλεις, κανείς δεν θα το καταλάβει. Για να συμβεί αυτό πρέπει η σόλα του να είναι σταθερή και το τακούνι τέλειο. Αν δεν θέλεις να αντικατήσεις τα παλιά σου παπούτσια με κάποια νέα, τουλάχιστον, κάνε τους ένα δυνατό φρεσκάρισμα σε έναν καλό τσαγκάρη και δώσε τους παράταση ζωής.\nΤα dress shoes οφείλουν να είναι καλογυαλισμένα και αυτό σημαίνει ότι πρέπει να έχεις ό,τι χρειάζεται για να ενυδατώσεις και να αδιαβροχοποιήσεις το δέρμα. Προμηθεύσου την ειδική πάστα και τις βούρτσες και πιάσε δουλειά. Καθάρισε τα παπούτσια από τις σκόνες και τις λάσπες, πέρασε μια στρώση πάστας σε όλη την επιφάνεια τους και άρχισε το βούρτισμα προσέχοντας ακόμα και τις πιο μικρές γωνίες. Ολοκλήρωσε το γυάλισμα με ένα βαμβακερό πανί. Πρόσεξε, για να πετύχεις το τέλειο γυάλισμα ίσως χρειαστεί να επαναλάβεις το βούρτσισμα αρκετές φορές.\nΤα καλά παπούτσια έχουν και καλά κορδόνια. Δηλαδή, κορδόνια καλής ποιότητας και μικρού μήκους που επιτρέπουν έναν μικρό φιόγκο στην κορυφή τους και όχι ένα φιόγκο που θα έβλεπες πάνω από ένα κουτί πτι-φουρ περασμένης δεκαετίας.\nΚάτι που πρέπει πάντα να θυμάσαι είναι ότι τα dress shoes συνδυάζονται με την ζώνη. Τα μαύρα παπούτσια θέλουν, αντίστοιχα μαύρη ζώνη.\nΠολύ σημαντικό ρόλο στα παπούτσια παίζει και η κάλτσα. Για τα dress shoes χρειάζεσαι λεπτή κάλτσα που φτάνει μέχρι τα μέσα της γάμπας. Τώρα, το χρώμα και το ντεσέν είναι δική σου υπόθεση.\nΓια να διατηρήσεις τα παπούτσια σου σε καλή κατάσταση, προμηθεύσου καλαπόδια από ξύλο κέδρου. Απορροφούν την περιττή υγρασία και τις άσχημες μυρωδιές.\nΒασικός κανόνας όλων των παπουτσιών είναι ότι ποτέ δεν τα δανείζεις σε άλλον. Αν το κάνεις αυτό, όταν γυρίσουν σε εσένα δεν θα είναι τα δικά σου παπούτσια.\nΜην οδηγείς μηχανή με dress shoes. Και θα χαλάσουν και θα σε κάνουν να κινδυνεύεις.\nJanuary 8, 2018by The B. Magazine\nWOMAN: The lady in a bottle\nGrooming: Travel needs\nΒρεθήκαμε στο Παγκράτι και συγκεκριμένα στο Manifesto Barber. Εκεί, βρήκαμε τον Brand Ambassador της νέας, ανδρικής… https://t.co/Ts4hGNdSWa4 days ago\nΣε ένα μικρό μπαρμπέρικο στο νοτιοδυτικό Λονδίνο, ζει και δουλεύει ο Sheldon Edwards, ο μπαρμπέρης που δέχεται επισ… https://t.co/P2Ggrv3h3z6 days ago\nΟ Dimitris Stoupakis κατάφερε να κάνει τα όνειρά του πραγματικότητα δημιουργώντας τη Γαϊδουροχώρα Donkey's Land, έν… https://t.co/m8tnh4XQiY14 days ago\nΝέα στήλη! https://t.co/ORJiqxPQNK15 days ago\nΟ Λευτέρης έχει ένα από τα καλύτερα μουστάκια της πόλης. Επιπλέον, έχει τέλειο στυλ, γυρίζει σαν τρελός την πόλη, ξ… https://t.co/s31lJoEYBw20 days ago\nΗ Άντζυ Παραλή τριγυρνάει την Αθήνα παίζοντας μουσικές που μας ταξιδεύουν σε άλλες εποχές ή ακόμα καλύτερα μας κάνο… https://t.co/c2mBPbR0Ik23 days ago\nFATHER & DAUGHTER: Always daddy’s girl\nMAN WITH PET: Ο Δημήτρης στην Donkeyland\nREMEMBEARD: Ένας μυστακοφόρος θυμάται\nGADGETS: On the Road!


Αλεξανδρούπολη: Βραδυνή Θεία Λειτουργία για τους Υποψηφίους των Πανελλαδικών εξετάσεων - evros24.gr\nΑλεξανδρούπολη: Βραδυνή Θεία Λειτουργία για τους Υποψηφίους των Πανελλαδικών εξετάσεων\nΒραδυνή Θεία Λειτουργία, για όλους τους υποψηφίους των Πανελλαδικών Εξετάσεων της πόλης μας, τελέστηκε στον Ιερό Μητροπολιτικό Ναό Αγίου Νικολάου Αλεξανδρουπόλεως, χθες Παρασκευή 12 Ιουνίου 2020. Στην Θεία Λειτουργία χοροστάτησε ο Σεβασμιώτατος Μητροπολίτης Αλεξανδρουπόλεως κ. Άνθιμος, ενώ παρευρέθηκαν αρκετοί υποψήφιοι, τόσο εντός, όσο και εκτός του ναού, τηρώντας πάντοτε τα απαραίτητα μέτρα προστασίας ενάντια στην μετάδοση του κορονοϊού. Ακόμη στο πλευρό των μαθητών βρέθηκε και ο Διευθυντής της Δευτεροβάθμιας Εκπαίδευσης κ. Στέργιος Αποστολακούδης.\nΛίγο πριν το τέλος της Θείας Λειτουργίας ο Σεβασμιώτατος απευθυνόμενος σε όλους του μαθητές, τόνισε χαρακτηριστικά ότι η χρονιά που πέρασε, ενώ ξεκίνησε σαν όλες τις προηγούμενες, κατέληξε εντελώς διαφορετικά, μέσα σε μια νέα πραγματικότητα. Αυτή όμως η πραγματικότητα είναι που σας έδωσε χρήσιμα εφόδια για το μέλλον, όπως την προσωπική ευθύνη στο διάβασμα και την προετοιμασία, καθώς και στη σωστή διαχείριση του ελεύθερου χρόνου.\nΑκολούθως το λόγο έλαβε ο κ. Αποστολακούδης, ο οποίος ευχήθηκε σε όλα τα παιδιά να ανταμειφθεί ο κόπος και η προσπάθεια που κατέβαλαν την περασμένη σχολική χρονιά και να δουν τα όνειρά τους να πραγματοποιούνται. Τέλος τα διαβεβαίωσε πως η Διεύθυνση της Δευτεροβάθμιας του Νομού Έβρου έχει λάβει κάθε απαραίτητο μέτρο, για την απρόσκοπτη και ασφαλή διεξαγωγή των Εξετάσεων.\nΜετά το τέλος της Λειτουργίας ο Σεβασμιώτατος μοίρασε στους υποψηφίους, όπως κάθε χρόνο από ένα στυλό και μια σοκολάτα.\nΜε απόφαση του Περιφερειάρχη Ανατολικής Μακεδονίας και Θράκης κ. Χρήστου Μέτιου, το έργο της προστασίας και της αναβάθμισης των υποδομών του αρχαίου θεάτρου της...


ΟΙΚΟ.ΠΟΛΙ.Σ.: Ρεπορτάζ από την εκδήλωση του "Πορεία Δυτικά""\nO Μάνος Λοίζος ανέφερε το 1966 σε συνέντευξή του, «σαν μουσικός που γράφω τραγούδια, ξέρω καλά ότι μπορώ να κάνω τον κόσμο να συνειδητοποιήσει ορισμένα πράγματα κι αυτό το θεωρώ μια πολύ σοβαρή λειτουργία.\nΜ’ ενδιαφέρει να γράφω όχι ωραία πράγματα, αλλά πώς θα ‘ρθω σ’ επαφή με τον κόσμο που πονάει κι αγωνίζεται».\nΑυτό πιστεύω κάνουν και οι μουσικοί μας\nΤο μουσικό σχήμα Πορεία Δυτικά έχει ξεκινήσει αυτή την μουσική επικοινωνία με όλους μας. Και φυσικά δεν μένουν μόνον μέσα στα Ελληνικά σύνορα. Θα ήθελα να σας θυμίσω κάποιες από τις εκδηλώσεις τους:\n«Από τη Ρωσία με αγάπη», «Αφιέρωμα στον Φεντερίκο Γκαρσία Λόρκα».\nΕκτός από την Ελληνική μουσική τους αρέσει να γνωρίζουν και τη μουσική άλλων χωρών και αν είναι δυνατόν να συναντήσουν μουσικούς από άλλες χώρες μέσα από κοινές δράσεις, γνωρίζοντας έτσι ο ένας τον πολιτισμό του άλλου.\nΓια πρώτη φορά ηχογράφησαν 8 τραγούδια τα οποία τα ανάρτησαν και στην Ευρωπαϊκή πλατφόρμα του EPALE σε επικοινωνία με καλλιτεχνικές ομάδες από Ιρλανδία,\nΣκωτία, Ιταλία και άλλες χώρες.\nΣτόχος τους είναι όπως λένε να παρουσιάσουν καλής ποιότητας Ελληνική μουσική σε διαφορετικά ακροατήρια καθώς και να μοιράζονται την καλή τους διάθεση με αυτούς που έχουν ανάγκη από διασκέδαση αλλά δεν έχουν τα μέσα για να το κάνουν.\nKαι έτσι με αφορμή αυτή την ηχογράφηση και αφού ανταλλάξαμε τις μουσικές τους εμπειρίες με άλλα μουσικά συγκροτήματα καταλήξαμε στην έγκριση του Ευρωπαϊκού προγράμματος Erasmus+ , «Cast for innovation».\nΠιστεύουμε πως θα ακολουθήσουν συναυλίες με συμμετέχοντες από πολλές χώρες, όπως Ιρλανδία, Σκωτία ,Ιταλία, Τουρκία, κλπ\nΓιατί η τέχνη βοηθά οι τοίχοι που υψώνονται να γκρεμίζονται, όχι μόνο ανάμεσα στα κράτη, αλλά και ανάμεσα στους ανθρώπους.\nΕυχαριστούμε όλους τους μουσικούς μας για όλο το πρόγραμμα που μας ετοίμασαν, έναν-έναν ξεχωριστά και όλους μαζί. Είναι άνθρωποι που έχουν μάθει να εργάζονται, να ζουν σε έντονους ρυθμούς, και έτσι δεν έχουν πρόβλημα πως να γεμίσουν τη μέρα τους . Το θέμα είναι να δουλέψεις πάνω σε ιδέες που μπορούν να έχουν αποτελέσματα. Η εθελοντική δουλειά είναι το λιγότερο που μπορεί να κάνει κανείς σήμερα ώστε να προσφέρει στους άλλους. Μπράβο τους!!!!!!!\nΚαρούνης Γκαρός Νίκος, Ρουμαντζά-Συριανού Ελένη, Θεοδώρου Κική στο τραγούδι, Κακιοπούλου Νίκη στο πιάνο, Αποστολόπουλος Μαρίνος στο μπουζούκι, Δακλαδάς Θοδωρής και Κυρκιλής Δημήτρης στις κιθάρες.\nΜαγουλάς Διαμαντής στο τραγούδι, Φυσίκα Ελένη στο πιάνο, Βελέντζα Φραγκίσκα στο ακορντεόν, Χατζηδημητρίου Ηλέκτρα στο φλάουτο.\nΑναρτήθηκε από Sofia Dimitriou στις Πέμπτη, Δεκεμβρίου 13, 2018\nΕτικέτες Λοίζος, Πορεία Δυτικά


Βρήκε τον άνδρα της ζωής της σε έναν άστεγο και έγραψε βιβλίο! - Lifesharing\nΌταν το ημερολόγιο έδειχνε 1988 και ο Νίκος Καρβέλας κυκλοφορούσε το τραγούδι με τους στίχους «Ποτέ μη λες ποτέ, δεν ξέρεις τι γίνεται» φαίνεται πως τελικά δεν είχε και τόσο άδικο. Ή και όσοι διατυμπανίζουν ένα άλλο κλισέ, ότι τάχα «Η αγάπη έρχεται από εκεί που δεν το περιμένεις!» ίσως όντως να μην αερολογούν με σκοπό να προσφέρουν παρηγοριά σε όσους αναζητούν ακόμη εκείνο τον έρωτα, που θα έρθει και θα «σαρώσει» τα πάντα στο πέρασμά του.\nΠερίτρανη απόδειξη και για τις δύο αυτές περιπτώσεις, όπου η μοίρα, σε συνεργασία με τον φτερωτό θεό Έρωτα… κάνουν τα δικά τους, αποτελεί σίγουρα η ιστορία της Emmy Abrahamson. Η Σουηδέζα συγγραφέας -που μιλάει αποκλειστικά στο lifesharing.gr– μετέφερε στο χαρτί το πώς γνωρίστηκε με τον άνδρα που τη γοήτευσε από το πρώτο κιόλας λεπτό! Τι κι αν αυτός περιπλανιόταν στους δρόμους άστεγος ζώντας σε έναν… θάμνο! Τι κι αν τα ρούχα του ήταν βρώμικα και τα πόδια χωρίς παπούτσια! Σαν θέλει η νύφη και ο γαμπρός, όλα είναι πιθανά! Ακόμη και το να ταιριάξουν τα φαινομενικά «αταίριαστα»! Άλλωστε είπαμε: ποτέ μη λες ποτέ…\nΤο βιβλίο σας «Πώς ερωτεύτηκα τον άνδρα που ζούσε στους θάμνους» είναι η αληθινή ιστορία του πώς γνωρίσατε τον άνδρα της ζωής σας, τον Vic. Τι θυμάστε εντονότερα από εκείνη την ημέρα;\nΘυμάμαι σχεδόν τα πάντα για εκείνη την ημέρα. Ήταν Κυριακή 24 Σεπτεμβρίου 2006 στις 18:50. Ξέρω την ώρα, γιατί ήταν το πρώτο πράγμα που με ρώτησε και καθόμασταν ακριβώς μπροστά από ένα ρολόι. Αν και το βιβλίο λαμβάνει χώρα στη Βιέννη, στην πραγματικότητα συναντηθήκαμε στο Leidseplein στο Άμστερνταμ. Έχω ακόμα το σακάκι που φορούσα εκείνο το βράδυ!\nΤι ήταν αυτό που σας έκανε να του δώσετε την ευκαιρία να σας γνωρίσει καλύτερα;\nΕπειδή με έκανε να γελάσω και γιατί σκέφτηκα ότι είχε όμορφα μάτια. Φαινόταν απλά σαν το πιο χαρούμενο άτομο που είχα γνωρίσει μέχρι τότε, παρ’όλο που ζούσε στους δρόμους και -στο μυαλό μου- δεν είχε «τίποτα». Με γοήτευσε το πώς κάποιος μπορούσε να είναι τόσο ευτυχισμένος και ανέμελος.\nΉσασταν μια νέα γυναίκα 30 ετών, με μια επιτυχημένη καριέρα ως συγγραφέας και αξιοζήλευτη κοινωνική ζωή. Πόσο εύκολο ήταν να ξεπεράσετε τις προκαταλήψεις και να ξεκινήσετε μια σχέση με έναν άνδρα άστεγο και εθισμένο στο αλκοόλ;\nΣτο μυαλό μου σκέφτηκα ότι ήταν ένα «λάθος», αλλά στην καρδιά μου ήξερα ότι αυτός ήταν ο «σωστός». Και όταν κατάλαβα ότι έπρεπε να ακολουθήσω την καρδιά μου, τότε ήταν πια εύκολο. Δεν το είπαμε σε όλους ότι ήταν άστεγος -μόνο στους πιο κοντινούς μας φίλους- έτσι δεν το γνώριζαν όλοι.\nΠώς αντέδρασε η οικογένειά σας και οι φίλοι σας, όταν τον γνώρισαν;\nΌταν τον γνώρισαν για πρώτη φορά, όλοι τον αγάπησαν. «Είναι ο πρώτος αληθινός άνδρας που έχεις φέρει ποτέ στο σπίτι», θυμάμαι τον μπαμπά μου να μου λέει. Φυσικά, δεν ήξεραν πολλά για το ιστορικό του. Δεν ήταν χαρούμενοι που δεν είχε μόρφωση αλλά μόλις τον γνώρισαν, κατάλαβαν γιατί ήμουν μαζί του. Και τους γοήτευσε όλους με τις εκπληκτικές δεξιότητές του στη μαγειρική… Είναι πολύ καλός μάγειρας!\nΌταν σας έκανε πρόταση γάμου, δυσκολευτήκατε να του πείτε το «ναι»;\nΑπολύτως ΟΧΙ – ήμουν τόσο ευτυχισμένη όταν μου έκανε την πρόταση να παντρευτούμε! Ο Vic μου έκανε την πρόταση ενώ ήμασταν σε σαφάρι στην Τανζανία. Ήμασταν εκεί σε περίοδο εκτός αιχμής, οπότε ήμασταν οι μόνοι επισκέπτες σε ένα ξενοδοχείο δίπλα στη ζούγκλα και το προσωπικό μάς προειδοποίησε να μην βγούμε έξω τη νύχτα καθώς τα λιοντάρια περπατούσαν εκείνες τις ώρες γύρω από το οίκημα. Έκρυψε το δαχτυλίδι σε μια βρώμικη κάλτσα, καθώς ήταν το μόνο μέρος που ήξερε ότι δεν θα το βρω ποτέ. Η πρόταση γάμου έγινε κατά το ηλιοβασίλεμα στο μπαλκόνι μας και ήταν όλα πολύ ρομαντικά.\nΠιστεύατε στον έρωτα πριν γνωρίσετε τον Vic;\nΝαι, απόλυτα! Είχα ερωτευτεί πολλές φορές, αλλά όταν συναντηθήκαμε, ήμουν ελεύθερη και μου άρεσε πολύ που ήμουν έτσι. Δεν έψαχνα για σχέση όταν συναντηθήκαμε. Είχα μόλις λήξει μια τετραετή σχέση και απολάμβανα πραγματικά το να έχω το δικό μου διαμέρισμα, να βγαίνω έξω με φίλους και να κάνω παρέα με τη γάτα μου, τη Whiskey. Αλλά ποτέ δεν μπορείς να σχεδιάσεις την αγάπη…\nΟ σύζυγός σας, σας πλησίασε χωρίς δεύτερη σκέψη. Είναι σήμερα το ίδιο εύκολο το φλερτ από την πλευρά των ανδρών;\nΠραγματικότητα δεν ξέρω. Έχουν αλλάξει τόσα πολλά στο σκηνικό των ραντεβού τα τελευταία 15 χρόνια από τότε που έβγαινα με άνδρες κι εγώ η ίδια. Τώρα όλα φαίνεται να συμβαίνουν διαδικτυακά, κάτι που δεν φαίνεται να κάνει κανέναν ευτυχισμένο. Η συμβουλή μου είναι πάντα: διαγράψτε όλες σας τις εφαρμογές γνωριμιών και βγείτε έξω στον πραγματικό κόσμο!\nΙσχύει ότι οι γυναίκες με ισχυρό χαρακτήρα ίσως και να φοβίζουν τους άνδρες ή είναι απλά ένας μύθος;\nΌχι, δεν νομίζω. Εφόσον βέβαια δεν είναι κάποια επιθετική (ποιος συμπαθεί ένα επιθετικό άτομο;). Δεν υπάρχει τίποτα λάθος στο να έχεις ισχυρή θέληση και ισχυρό χαρακτήρα, όσο βέβαια δεν ανήκεις σε εκείνους που έχουν άσχημη συμπεριφορά απέναντι στους άλλους. Να διαθέτεις ισχυρό χαρακτήρα, αλλά πρέπει επίσης να είσαι σε θέση να γελάσεις με τον εαυτό σου και να είσαι ένα διασκεδαστικό άτομο για να κάνει κανείς μαζί του παρέα. Αν μια γυναίκα μοιάζει ευτυχισμένη και δείχνει να περνάει καλά, νομίζω ότι κάθε άντρας θα ήθελε να την πλησιάσει!\nΟι ηρωίδες των βιβλίων σας είναι έξυπνες, με έντονη προσωπικότητα και αίσθηση του χιούμορ. Υπάρχουν τέτοιες γυναίκες και στην αληθινή ζωή;\nΝαι, βέβαια! Είμαι κι εγώ μια από αυτές! Λατρεύω τις γυναίκες που έχουν καλή αίσθηση του χιούμορ -και νομίζω ότι το ίδιο συμβαίνει και με τους άνδρες. Μια γυναίκα που μπορεί να γελάσει με τον εαυτό της αντί να προσπαθεί πάντα να επιτύχει κάποια αδύνατη τελειότητα. Και μια γυναίκα που έχει πολλά ενδιαφέροντα, είναι επίσης ελκυστική.\nΈχετε δημιουργήσει μια όμορφη οικογένεια που ολοκληρώθηκε όταν αποκτήσατε δίδυμα. Τους έχετε αφηγηθεί την ιστορία της γνωριμίας σας;\nΝαι, έχουμε πει τα πάντα στα δεκάχρονα πλέον δίδυμά μας (καλά, ίσως όχι «τα πάντα» -χα, χα!). Ξέρουν τα πάντα γύρω από το ότι ο μπαμπάς τους ζούσε σε έναν θάμνο και ήταν άστεγος. Νομίζουν ότι είναι πραγματικά αστείο!\nΠώς βρέθηκε ο σύζυγός σας να περιπλανιέται εκείνη την εποχή, στο δρόμο, άστεγος;\nΈνιωθε λίγο χαμένος στον Καναδά όπου ζούσε και αποφάσισε να ταξιδέψει με προορισμό την Ευρώπη. Τα χρήματά του εξαντλήθηκαν γρήγορα και έτσι άρχισε να ζει στους δρόμους. Όταν συναντηθήκαμε, ζούσε σε έναν θάμνο στο πάρκο Vondel στο Άμστερνταμ!\nΜετά το γάμο σας, τον προτρέψατε να σπουδάσει μηχανολογία. Πώς επηρέασε αυτό την καθημερινότητά σας;\nΟ Vic σπούδασε για πέντε χρόνια, κάτι που ήταν πολύ δύσκολο, καθώς είχαμε νεογέννητα δίδυμα και σχεδόν καθόλου χρήματα, αφού ζούσαμε μόνο με το εισόδημά μου ως συγγραφέας. Αλλά με κάποιον τρόπο τα καταφέραμε -αν βάλεις κάτι στο μυαλό σου και στοχεύσεις σε αυτό, όλα είναι δυνατά. Και δεν είχαμε πολλές επιλογές. Ήταν μια δύσκολη και κουραστική περίοδος, αλλά το ξεπεράσαμε, γιατί ακόμα καταφέρναμε να γελάμε μαζί και γύρω από την κατάστασή μας. Το να μπορείς να γελάς μαζί με το σύντροφό σου, είναι ένα από τα πιο σημαντικά συστατικά για μια επιτυχημένη και ευτυχισμένη σχέση. Αυτό, και το να μην σκέφτεστε και να μην αναλύετε υπερβολικά τα πάντα.\nΠώς είναι σήμερα η καθημερινότητά σας ως οικογένεια;\nΕίμαστε πια μαζί για σχεδόν 15 χρόνια, τα 13 από αυτά παντρεμένοι, οπότε η ζωή μας αποτελείται από διάφορες ρουτίνες. Συνήθως ξυπνάμε περίπου στις 6, τα παιδιά πηγαίνουν στο σχολείο γύρω στις 8, ο Vic πηγαίνει στη δουλειά, εγώ γράφω όλη την ημέρα, τα παιδιά έρχονται στο σπίτι γύρω στις 15, δείπνο, τηλεόραση, κρεβάτι. Όχι κάτι πολύ λαμπερό, αλλά το λατρεύω και λατρεύω την κάθε στιγμή.\nΠώς φαντάζεστε τον εαυτό σας και την οικογένειά σας σε δέκα χρόνια;\nΤα δίδυμα θα είναι τότε 20 ετών, οπότε υποθέτω ότι θα έχουν μετακομίσει, εκτός κι αν τα… κλειδώσω στο υπόγειο (γέλια). Θα ήθελα πολύ να ζήσω ξανά στο εξωτερικό. Ίσως στην Τανζανία, την Ταϊλάνδη ή την Ιταλία. Ή στην Ελλάδα…\nΤι έχετε να πείτε στις γυναίκες που επιλέγουν έναν σύντροφο με κριτήριο την εξωτερική εμφάνιση ή τον… τραπεζικό του λογαριασμό;\nΘα έλεγα: «ΣΤΑΜΑΤΗΣΤΕ ΤΟ! Σταματήστε το, διαφορετικά θα καταλήξετε μόνες». Έχω μια φίλη που είναι ελεύθερη και αυτή την περίοδο βγαίνει ραντεβού μέσω εφαρμογών για γνωριμίες. Δέχεται να βγει με κάποιον μόνο αν είναι εξαιρετικά εμφανίσιμος. Λοιπόν, είναι 35 ετών και είναι ακόμα ελεύθερη…\nΠρώτα απ ‘όλα, προσπαθήστε να μην βρείτε κάποιον από το διαδίκτυο, καθώς δεν θα ξέρετε ποτέ πώς θα είναι η χημεία μεταξύ σας έως ότου τον συναντήσετε. Απλώς προσπαθήστε να κάνετε τη ζωή σας όσο πιο υπέροχη και ενδιαφέρουσα μπορείτε -και τότε θα βρείτε κάποιον. Προσπαθήστε να κάνετε τον εαυτό σας ευτυχισμένο πριν προσπαθήσετε να βρείτε κάποιον. Ζήστε τη ζωή με ανοιχτά μάτια και με ανοιχτή καρδιά -μπορεί να συμβούν τα πιο υπέροχα και απρόσμενα πράγματα.\nΈχετε σκεφθεί να μεταφερθεί η ιστορία του βιβλίου σας και στη μεγάλη οθόνη;\nΤα δικαιώματα της ταινίας που βασίζεται στο βιβλίο, πουλήθηκαν πριν από την κυκλοφορία του, και υπήρξε μέχρι και ένας «πόλεμος» υποβολής προσφορών από τους υποψηφίους, προκειμένου να τα εξασφαλίσουν! Όμως, τα πράγματα χρειάζονται πολύ χρόνο στην κινηματογραφική βιομηχανία… Αλλά -ας «χτυπήσουμε ξύλο»- φαίνεται ότι μπορεί φέτος να ξεκινήσουν τα γυρίσματα. Όλα εξαρτώνται, φυσικά από την πανδημία.\nΞεκινήσατε ήδη να γράφετε το επόμενο βιβλίο σας; Τι σχεδιάζετε για το μέλλον;\nΈχω γράψει πολλά ακόμη βιβλία για ενήλικες, αλλά δυστυχώς δεν έχουν δημοσιευτεί ακόμα στα ελληνικά. Ένα από τα βιβλία μου εκτυλίσσεται πράγματι στην Ελλάδα -αφορά την ιστορία μιας μητέρας και μιας κόρης που κάνουν μια κρουαζιέρα στην Ελλάδα! Πήγα κι εγώ στο παρελθόν μια κρουαζιέρα με τη μητέρα μου στην Ελλάδα και ερωτεύτηκα τη χώρα σας. Δεν ερωτεύτηκα την καθαυτή κρουαζιέρα -ήταν γεμάτη από περίεργους ανθρώπους!- αλλά την καταπληκτική φύση, το φαγητό και τους ανθρώπους που έχει η Ελλάδα. Μια μέρα ελπίζω να επιστρέψω…\n*Το βιβλίο «Πώς ερωτεύτηκα τον άντρα που ζούσε στους θάμνους» κυκλοφόρησε το 2017 από τις Εκδόσεις Ψυχογιός.\n*Πηγή φωτογραφιών: Προσωπικό αρχείο Emmy Abrahamson\nΒιβλίο Έμι Άμπραχαμσον Πώς ερωτεύτηκα τον άντρα που ζούσε στους θάμνους ΣΥΝΕΝΤΕΥΞΗ


ΓΛΥΚΟ ΜΕ ΚΑΡΥΔΑ, ΣΑΦΡΑΝ ΚΑΙ ΚΑΡΔΑΜΩΜΟ : PreciousLife\n¼ φλ. καυτό νερό\n20 κλωστές κρόκο (σαφράν)\n4 φλ. τσ. ξερή καρύδα τριμμένη\n1 κ.γ. καρδάμωμο σε σκόνη\nΔιαλύουμε το σαφράν στο νερό. Λιώνουμε το βούτυρο σε αντικολλητικό τηγάνι επάνω σε μέτρια φωτιά και προσθέτουμε το συμπυκνωμένο γάλα και την τριμμένη καρύδα και ανακατεύουμε μέχρι να ενοποιηθούν καλά τα υλικά.\nΧωρίζουμε το μείγμα σε δύο ξεχωριστά μπολ. Στο ένα μπολ ρίχνουμε το σαφράν και στο άλλο ρίχνουμε το καρδάμωμο. Ανακατεύουμε καλά.\nΣτρώνουμε μια μακρόστενη φόρμα με πλαστική μεμβράνη. Απλώνουμε στον πάτο της φόρμας το μείγμα με το σαφράν πατώντας το καλά και ισιώνοντάς το με τη ράχη ενός βρεγμένου κουταλιού. Από πάνω, απλώνουμε το μείγμα με το καρδάμωμο και το ισιώνουμε και αυτό πατώντας το με τη ράχη ενός βρεγμένου κουταλιού. Αφήνουμε το γλυκό στο ψυγείο μια- δυο ώρες. Ξεφορμάρουμε σε πιατέλα, αναποδογυρίζοντας τη φόρμα και αφαιρούμε τη μεμβράνη. Σερβίρουμε κόβοντας σε χοντρές φέτες.\n« ΟΙ ΤΡΟΦΕΣ ΠΟΥ ΜΑΣ ΠΡΟΣΤΑΤΕΥΟΥΝ ΑΠΟ ΤΗΝ ΕΚΘΕΣΗ ΣΤΟΝ ΗΛΙΟ\nΤΟ ΠΑΙΔΙ ΣΤΟΝ ΗΛΙΟ ΚΑΙ ΣΤΗ ΘΑΛΑΣΣΑ »


Νέο ξεκίνημα για τον άντρα που είχε δίπλα της! Δεν το πίστευε! - Alldaynews.gr\nΣτο «κόκκινο» είναι η παρουσιάστρια Σίσσυ Χρηστίδου, με τη νέα αρχή για τον άντρα που είχε δίπλα της! Η ίδια ψάχνει να δει τι θα κάνει….\nΦυσικά εγώ στο Vanda’s blog του Youweekly.gr, σας έχω όλο το ρεπορτάζ! Η Σίσσυ, πέρασε μια σεζόν από 40 κύματα, αφού από τη μία είχε να αντιμετωπίσει τον χωρισμό της από τον Θοδωρή Μαραντίνη, και από την άλλη είχε και την εκπομπή της, Έλα χαμογέλα!\nΗ Σίσσυ Χρηστίδου, σάρωσε κανονικά όλη τη σεζόν στην τηλεθέαση, και πήρε το πράσινο φως ώστε να συνεχίσει και φέτος!\nΒέβαια, η ίδια δεν είχε υπολογίσει κάποιες πολύ σημαντικές παραμέτρους. Μια από αυτές, είναι και η «μεταφορά» του Παύλου Σταματόπουλου, του άντρα που είχε δίπλα της, σε νέα εκπομπή με την Κατερίνα Ζαρίφη.\nΗ εκπομπή τους μάλιστα, το Καλοκαίρι ΝΟΤ, πήγε τόσο καλά που οι υπεύθυνοι αποφάσισαν να τους δώσουν μια δική τους εκπομπή και τη χειμερινή σεζόν! Έτσι, η Σίσσυ έμεινε χωρίς συμπαρουσιαστή….\nΗ ίδια, ψάχνει να δει πώς θα αναπληρωθεί το κενό και μάλιστα συζητά το ενδεχόμενο ο Παύλος να μην φύγει τελικά από την εκπομπή, αν και οι πληροφορίες μου αναφέρουν ότι κάτι τέτοιο δεν μπορεί να εμποδιστεί.\nΗ δεύτερη εκδοχή λοιπόν, και η πιο πιθανή, είναι στη θέση του Παύλου, να μπει ο Πέτρος Κουσουλός.\nΠροσέξτε όμως: Ο Πέτρος, δεν θα μπει ως συμπαρουσιαστής, θα συμπληρώνει απλά την παρέα και θα έχει και την ενημερωτική στήλη στην εκπομπή.\nΗ Σίσσυ επομένως, θα έχει τον πρώτο ρόλο μόνη της, όπως και το μεγαλύτερο βάρος. Το άγχος της είναι στο «κόκκινο», αλλά εμείς είμαστε σίγουρη ότι θα σκίσει και φέτος!\nTags: Πέτρος ΚουσουλόςΣίσσυ Χρηστίδου


Έχετε πιασμένο αυχένα; Με αυτόν τον τρόπο θα ενισχυθούν οι αδύναμοι μύες του λαιμού - Sarotiko.gr - Sarotiko.gr\nΕίστε έτοιμοι να σας δείξουμε ένα απλό, γρήγορο και υπερ-αποτελεσματικό τέχνασμα που θα σας κάνει να αναρωτιέστε γιατί νομίζατε ότι το Tylenol ήταν η μόνη ελπίδα σας. Τι προκαλεί τον πόνο στον αυχένα; Η δυσκαμψία του αυχένα, σύμφωνα με τον χειροπρακτικό Δρ Andrew Bang, είναι συνήθως το αποτέλεσμα των αδύναμων μυών του λαιμού.\nΣε καθημερινούς όρους, αυτό θα μπορούσε να σημαίνει ακατάλληλη θέση ύπνου / στάση του σώματος ή πάρα πολύ χρόνο στην οδήγηση / κοιτάζοντας μια οθόνη κλπ. «Όταν οι μύες του λαιμού σας γίνονται αδύναμοι και προσπαθείτε να γυρίσετε το κεφάλι σας, οι αρθρώσεις δεν κινούνται πλέον ομαλά, επειδή είναι εκτός θέσης», λέει ο Δρ Bang. «Συχνά οι αρθρώσεις πιάνονται, είτε τραβώντας ένα μυ ή χτυπώντας ένα νεύρο ακανόνιστα, ή ίσως και τα δύο. Στη συνέχεια, θα έχετε μόνιμο πόνο και το σώμα σας θα κάνει έναν προστατευτικό σπασμό. Θα σφίγγεται, με αποτέλεσμα να νιώθετε σαν να μην μπορείτε καν να κινηθείτε.»\nΞαπλώστε πίσω και τοποθετήστε μια πετσέτα κάτω από τον ένα ώμο. Πάρτε το αντίθετο χέρι σας και περάστε το πάνω από το σώμα σας. Συνεχίστε να αναπνέετε αργά. Κρατήστε αυτή τη στάση για μερικά δευτερόλεπτα και στη συνέχεια αλλάξτε πλευρά. Μπαμ. Έγινε. Τώρα μπορείτε να ελέγξετε τα τυφλά σημεία σας χωρίς να δακρύζετε. Μπορείτε να δείτε αυτό το τέχνασμα στην πράξη στο ιαπωνικό βίντεο παρακάτω. Η αντίδρασή της θα πρέπει να είναι αρκετή για να σας πείσει να δώσετε μια ευκαιρία στην άσκηση αυτή.


Κατερίνα Διδασκάλου: "Η τηλεόραση συγκαταλέγεται στο πριν και μετά τις «Μέλισσες»" | Hello Magazine\nΗ πρωταγωνίστρια μιλάει για τις δραματικές εξελίξεις αλλά και τις απόλυτες ανατροπές στη ζωή των ηρώων\n10 ΔΕΚΕΜΒΡΙΟΥ 20 - 10:00\nΗ πρωταγωνίστρια της σειράς “Άγριες Μέλισσες” μιλάει στον Γιάννη Βίτσα και το “7 ΜΕΡΕΣ TV” για τις δραματικές εξελίξεις αλλά και τις απόλυτες ανατροπές στη ζωή των ηρώων, ενώ ξετυλίγει κομμάτια της προσωπικής της διαδρομής.\nΟι «Άγριες µέλισσες» είναι νοµίζω η πιο εστέτ καθηµερινή σειρά που έχει προβληθεί από ιστορίας της ιδιωτικής τηλεόρασης.\nΘα ήθελα να μείνω στην αισθητική που έχει προσφέρει αυτή η σειρά. Στην προκειμένη περίπτωση, πρέπει να απονείμουμε τα εύσημα στον κύριο Καραγιάννη ο οποίος πίστεψε τόσο πολύ το σίριαλ. Πιστεύω ότι πλέον η τηλεόραση συγκαταλέγεται στο πριν και μετά τις «Μέλισσες». Πραγματικά, ο παραγωγός μας πάλεψε για να μπαίνει αυτή η σειρά δωρεάν στα ελληνικά νοικοκυριά. Νομίζω ότι είναι μια μεγάλη νίκη της ποιότητας.\nΈρχοµαι στο ρόλο της Μυρσίνης, καθώς είναι διαφανής η πολύ έντονη αγάπη που έχει απέναντι στα παιδιά της.\nΝαι. Η Μυρσίνη είναι μια πολυσχιδής προσωπικότητα. Έχει πάρα πολλές πλευρές. Ευγνωμονώ τους σεναριογράφους γι’ αυτόν το χαρακτήρα. Είμαι τυχερή που παίζω μια γυναίκα, μητέρα και σύζυγο αγαπησιάρα, πονεμένη, μοιραία, τρυφερή και σκληρή ταυτοχρόνως. Είναι δώρο αυτός ο χαρακτήρας για έναν ηθοποιό.\nΒλέπουµε ότι ουσιαστικά συµµαχεί µε την Ασηµίνα…\nΝαι, συμμάχησε με την Ασημίνα για τον μικρό Σέργιο. Πρέπει να ομολογήσω ότι η πολύ καλή και φιλική μου σχέση με την Έλλη Τρίγγου, η οποία είναι μια εξαίρετη ηθοποιός και με τέτοια αντίληψη -αν και τόσο νέα- με βοήθησε πολύ στις δύσκολες, συγκρουσιακές σκηνές που έχουμε.\nΆρα, δεν θα ανθήσει αυτή η συµµαχία;\nΑυτή η συμμαχία πάει και έρχεται. Προσπαθεί να ξεχωρίσει την Ασημίνα από την αδελφή της. Κάνει μεγάλη υποχώρηση, προκειμένου να μπορέσει να αφήσει χώρο στο γιο της να ευτυχήσει. Όταν, όμως, έρχεται ο κόμπος στο κτένι, δεν αντέχει.\nΣιχαίνεται παράλληλα την Ελένη…\nΗ Ελένη είναι γι’ αυτήν η φόνισσα του γιου της. Ένας ηθοποιός που σέβεται τον εαυτό του και κατ’ επέκταση το κοινό πρέπει να δημιουργήσει ερείσματα στο ρόλο, αλλιώς οι χαρακτήρες θα μοιάζουν με καρικατούρες και οι σκηνές θα είναι ψεύτικες Η Μυρσίνη δεν σιχαίνεται την Ελένη γιατί έτσι της ήρθε. Είναι οργισμένη γιατί σκότωσε το γιο της. Θέλει την παραδειγματική τιμωρία της.\nΜπορεί να αντιµετωπίσει το γεγονός ότι ζει στο Διαφάνι;\nΤης φέρεται όπως μια μητέρα αντιμετωπίζει το φονιά του παιδιού της, όταν τον βλέπει συνέχεια μπροστά της.\nΤι προσέφεραν σε εσάς οι «Άγριες µέλισσες»;\nΤη δυνατότατα μιας πολύς σημαντικής ερμηνείας, διότι το σενάριο είναι εξαιρετικό και ο ρόλος έχει τόσες πολλές πλευρές.\nΈρχοµαι σ’ αυτήν την τόσο ιδιαίτερη χρονιά που έχει αλλάξει την καθηµερινότητα όλων. Πόσο σας έχει επηρεάσει η πανδηµία;\nΜου δείχνει τη δύναμη της φύσης. Παρατηρώ τι μπορεί να κάνει ένας πολύ μικρός ιός στην καθημερινότητά μας. Εμένα αυτό το γεγονός με διδάσκει να δείχνω ακόμα περισσότερο σεβασμό στον εαυτό μου και στους άλλους. Ό,τι και αν πιστεύει κανείς γι’ αυτήν την πανδημία, είναι υποχρεωμένος να σεβαστεί την υγεία του διπλανού του.\nΈρχοµαι γενικότερα στην πορεία σας. Στην ηλικία των είκοσι ετών είχατε τη τύχη να πάρετε µια υποτροφία σπουδών θεάτρου για τη Νέα Υόρκη.\nΩριµάσατε, ζώντας µόνη σας σε ένα τόσο διαφορετικό περιβάλλον από αυτό της Ελλάδος;\nΠροφανώς. Ωρίμασα σε μια νύχτα. Έφυγα από το προστατευμένο οικογενειακό περιβάλλον και σε μια τόσο τρυφερή ηλικία βρέθηκα μόνη μου σε μια τέτοια μεγαλούπολη.\nΣας έλειπε η Νέα Υόρκη όταν επιστρέψατε στην Ελλάδα;\nΗ Νέα Υόρκη μού «πήγε», αλλά με τις συνθήκες που επικρατούν εκεί, όχι, δεν μου έλειπε ούτε μου λείπει καθόλου.\nΤι µάθατε εσείς για τον εαυτό σας εκείνη τη δεκαετία της ζωής σας;\nΈμαθα να στηρίζομαι στα πόδια μου και να πορεύομαι μόνη μου.\nΑλλάζω θέµα. Είναι πολύ σηµαντικό ότι φιλοξενείτε έναν άστεγο στο σπίτι σας. Δίνετε ένα σπουδαίο µήνυµα ανθρωπιάς.\nΥπήρξαν περίοδοι της ζωής σας που δεν είχατε χρήµατα ούτε για τα αναγκαία;\nΦυσικά. Ξέρετε ότι τα «όχι» χτίζουν μια καριέρα. Ακόμα και στις δύσκολες στιγμές είχα τη σοφία να μην ενδώσω σ’ αυτό που αισθητικά δεν μου πήγαινε. Δεν είναι πάντα εύκολο, αλλά είμαι τυχερή, γιατί τίποτα δεν καταφέρνουμε μόνοι μας έτσι και αλλιώς. Προφανώς, με βοήθησαν η τύχη και οι συγκυρίες να μην το κάνω.\nΈχετε τρία παιδιά και τρία εγγόνια. Πώς είστε ως µητέρα και πώς αντιστοίχως ως γιαγιά;\nΩς μητέρα ήμουν απούσα, αλλά με πολλή αγάπη για τα παιδιά μου. Ως γιαγιά είμαι ακόμα περισσότερο απούσα, γιατί δουλεύω συνεχώς και βλέπω σπάνια τα εγγόνια μου. Όμως, νομίζω ότι βρίσκουμε τον δικό μας τρόπο να επικοινωνούμε.\nΝα δουλεύω πάνω στο αντικείμενο που αγαπώ και με ζει ουσιαστικά, ψυχικά και σωματικά, όλα αυτά τα χρόνια και να έχουμε όλοι υγεία.\nΠΕΡΙΣΣΟΤΕΡΑ ΓΙΑ 7 ΜΕΡΕΣ ΤV, ΑΓΡΙΕΣ ΜΕΛΙΣΣΕΣ, ΚΑΤΕΡΙΝΑ ΔΙΔΑΣΚΑΛΟΥ


ΤΣΙΜΠΗΜΑΤΑ: Παραμονές 1ης Αυγούστου ζητούνται απαντήσεις – The Panhellenic Post\n«Σήμερα η χώρα αναπνέει πάλι μόνη της» λέει η υπουργός Διοικητικής Ανασυγκρότησης Όλγα Γεροβασίλη σε συνέντευξη της στην εφημερίδα «Έθνος».\nΝαι, αναπνέει αέρα…καμμένων σπιτιών, θάνατο και απόγνωση. Στις στάχτες τις διακυβέρνησης ΣΥΡΙΖΑ-ΑΝΕΛ τα συντρίμμια τόσων ζωών!..\nΓροθιές στο κεφάλι, ύβρεις και απειλές δέχθηκαν καθηγητές και διοικητικοί υπάλληλοι στο Εθνικό Μετσόβιο Πολυτεχνείο, από έναν φοιτητή και άλλα δύο άτομα αγνώστων στοιχείων. Ο κοσμήτορα της Σχολής Εφαρμοσμένων Μαθηματικών και Φυσικών Επιστημών Παναγιώτης Ψαράκκος, υπέβαλε την παραίτησή του.\nΚατά τα λοιπά, κ. Γαβρόγλου,προχωρείτε την αναμορφωση της Παιδείας! Άλλος ένας άθλος της διακυβέρνησης ΣΥΡΙΖΑ-ΑΝΕΛ.\nΤην πολιτική ευθύνη ανέλαβε ο Πρωθυπουργός Αλέξης Τσίπρας για το ολοκαύτωμα στην ανατολική Αττική. Και προσκάλεσε και όλους τους υπουργούς του να πράξουν το ίδιο. Πολιτική ευθύνη, δίχως παραίτηση!\nΤο ίδιο έκαναν ο Κουφοντίνας για τις δολοφονίες της 17Ν, αλλά και ο Μιχαλολιάκος της Χρυσής Αυγής για τον φόνο του Φύσα! (FB)\nΕρωτηθείς για το αν γνώριζε ο πρωθυπουργός για την ύπαρξη νεκρών, ο κ. Πολάκης ανέφερε ότι υπήρχαν ανεπιβεβαίωτες πληροφορίες για δύο νεκρούς την ώρα της σύσκεψης όμως δεν είχαν επιβεβαιωθεί από τις αρμόδιες αρχές γι’ αυτό και δεν ανακοινώθηκε εκείνη την ώρα τίποτα. “Ο νεκρός επιβεβαιώνεται όταν ιατροδικαστής ή γιατρός βάζει την σφραγίδα. Θα βγαίναμε σε πανελλήνια μετάδοση και θα λέγαμε ότι υπάρχουν δύο νεκροί;” είπε χαρακτηριστικά. Στη συνέχεια όταν είχαμε επιβεβαιωμένες πληροφορίες υπήρξε επίσημη ενημέρωση από τον κυβερνητικό εκπρόσωπο, σημείωσε. (ert.gr/enikos.gr)\nΣτο διαδικαστικό δεν έχει άδικο ο κ. Πολάκης. Αλλά εδώ δεν μιλάμε για ξαφνικό θάνατο, ή για θάνατο από φυσιολογικά αίτια που πρέπει να πιστοποιήσει ο γιατρός ότι πράγματι επήλθε και να βάλει σφραγίδα ως προς τα αίτια που τον προκάλεσαν ο ιατροδικαστής! Εδώ μιλάμε για σορό που έχει απανθρακωθεί από τη φωτιά! Μιά απλή διασταύρωση με κάποιον αρμόδιο, ότι πράγματι βρέθηκε καμένη σορός, ήταν αρκετή. Το ίδιο και για έναν που πνίγηκε στη θάλασσα…\nΣε κάθε περίπτωση, όταν έχεις πληροφόρηση για νεκρούς, δεν στήνεις τηλεοπτικό “σώου” με τον υπουργό να απαντάει στην ερώτηση του πρωθυπουργού, εάν υπάρχουν εγκλωβισμένοι, ότι μεταφέρθηκαν με ασφάλεια… καταστώντας, έτσι “συνένοχο” της “παραπληροφόρησης” και τον ίδιο τον Πρωθυπουργό της χώρας!\n«Να μην βάλλεται ένας άνθρωπος, ο οποίος είναι 44 ετών και έχει φορτωθεί όχι μόνο τις πολεοδομικές, χωροταξικές αδυναμίες της πολιτικής προστασίας, τις αδυναμίες πυρόσβεσης, αλλά και το οικονομικό έγκλημα που έχει συντελεστεί απέναντι στη χώρα, αλλά και το έγκλημα στο κοινωνικό κράτος»\nΑυτό ζήτησε ο υπουργός Επικρατείας, βουλευτής Α’ Αθηνών του ΣΥΡΙΖΑ, Χριστόφορος Βερναρδάκης για τον πρωθυπουργό Αλέξη Τσίπρα!\nΝα και μία τοποθέτηση που αξίζει τουλάχιστον Νόμπελ Ευρεσιτεχνίας! Τώρα, νομίζετε πως θα χάρηκε ο κ. Τσίπρας για την “υπεράσπιση” που έλαβε από τον συντρόφο του; Άμα έχεις τέτοιους φίλους στην Κυβέρνηση, τι να σου κάνει η …αντιπολίτευση Πρόεδρε;


SE LEO: ΤΟ ΠΑΙΧΝΙΔΙ ΠΑΙΖΕΤΑΙ ΣΤΗΝ ΕΔΡΑ ΜΑΣ : ΑΠΟ ΤΟ MAN-BET-PAGE ΝΩΡΙΣ ΝΩΡΙΣ..............\n998. Γιενισει Κρασνουαρσκ - Βλαδιβοστοκ. Οι γηπεδούχοι πρωτοι στην βαθμολογια και η Βλαδιβοστοκ σε ανερχομενη πορεια. Η Κρασνουαρσκ κερδιζει με τα ζορια οποτε το κανει ειδικα στα μεταξυ τους παιχνίδια και η Βλαδιβοστοκ καλειται να παλαιψει το ματς. Το 2-3 γκολ και το over για οποια ομαδα πετυχει το 2-1 , ειτε η μια ειτε η άλλη. Το 2πλο στα 7 φραγκα!!! Παμε με 2-3 με over και με το ακριβοπληρωμενο 2πλο. Μααα...να κανει σερι νικη (3η) εκτος;\n1040. Σιμπιρ Νοβοσιμπιρσκ - Βολγαρ-Γκαζπρομ- Αστραχαν. Ομαδα της κοντρας η γηπεδούχος μα το ιδιο και η φιλοξ/νη. Δεν είναι παντως για πολλα πολλα οι δυο τους. Θα παω με το σκορ στο 1-1 και σαν επιλογή από τον Ημιχρονοπουλο Τελικιδη θα επιλεξω το 1/Χ.\n1005. Μπραουνσβαιγκ - Σαντχαουζεν. Μα τον Τουτατη θα ορκιζομουν ότι η γηπεδούχος δεν μπορει να νικησει την Σαντχαουζεν. Οι φιλοξ/νοι για πρωτη φορα να αρκεστουν στην ισοπαλια και να μην περασουν στην αντεπιθεση για νικη. Μπορουν να το κανουν όμως παιζουν σε μια εδρα που απετυχαν στο παρελθον. Η προιστορια είναι με την γηπεδουχο ασφαλως. Θα παρω το Χ στο 3,10 παρακαλω!\n1020. Κεμι Κινγκς - Γιβασκιλα. Χ. 3,40. Δεν εχουμε σε εκτιμηση ποσω μαλλον και εσεις ακομη ακομη την Γιβασκιλα. Να κανει όμως τριτη σερι νικη η Κεμι; Η Κινγκς; Απαπαπαπα (χαχαχαχα).\nΓεια και χαρα σας..............................\nΑναρτήθηκε από Sierra Golf. στις 11:16 π.μ.\nΕΔΩ ΘΑ ΑΚΟΥΤΕ ON TIME WEB RADIO\ndjseleojunior.radiostream321.com djseleojunior.listen2myshow.com djseleojunior.radio12345.com djseleojunior.radiostream123.com\n2018 - 2019 (1) ΑΘΛΗΤΙΚΗ ΓΝΩΜΗ (1) ΓΙΟΥΡΟΠΑ ΛΙΝΓΚ (2) ΗΜΙΤΕΛΙΚΟΣ ΜΟΥΝΤΙΑΛ ΚΑΙ ΦΙΝΛΑΝΔΙΑ (1) ΚΡΙΣΤΙΑΝΟ ΡΟΝΑΛΝΤΟ (1) ΚΥΠΕΛΛΟ ΕΛΛΑΔΟΣ 2018 - 2019 (1) ΜΟΥΝΤΙΑΛ 2018 ΠΟΔΟΣΦΑΙΡΟ (6) ΣΑΒΒΑΣ (2) ΣΤΟΙΧΗΜΑ 2018 - 2019 (57) ΤΑ ΖΕΥΓΑΡΙΑ ΤΟΥ ΓΙΟΥΡΟΠΑ ΛΙΝΚ (1) MΟΥΝΤΙΑΛ 2018 ΠΟΔΟΣΦΑΙΡΟ (1)\nΠΑΜΕ ΜΕ ΓΕΡΜΑΝΙΑ\nΜονό Αποδεκτό 2526. Γερμανία - Μεξικό 1 1.35 Μονό αποδεκτό 2527. Βραζιλια - Ελβετια 1.30\nΜονα αποδεκτα. 2319. Πορτογαλια - Μαροκο over 2.00 2320. Ιραν - Ισπανια over 1.55 se leo ...\nΤΟ ΠΡΩΤΟ ΣΤΟΙΧΗΜΑ ΤΟΥ 2019\n1083. Μπαοβιστα - Σεντουμπαλ οver 2.40 1091. Nιουκαστλ - Μαντσεστερ Γιουν. over 1.50 1086. Mπορμουθ - Γουοτφορντ g - g 1.48 10...\nΔΥΑΔΑ ΣΗΜΕΡΑ ...\n601. Ανναν Αθλετικ - Ελγκιν over 1.47 639. Nτερμπι - Σαουθαμπτον g - g 1.60 =========================== =======================...\nΕΚΤΟΣ ΜΑΧΗΣ ΚΑΙ Ο ΒΕΛΕΖ ΜΕ ΛΕΒΑΔΙΑ\nΠΡΟΒΛΗΜΑ ΣΤΟΥΣ ΒΕΛΕΖ ΚΑΙ ΚΩΝΣΤΑΝΤΙΝΙΔΗ\nΔεν προπονήθηκε ούτε σήμερα ο Μπελ, εκτός και ο Αγγέλου\nΧΩΡΙΣ ΤΕΡΜΑΤΑ ΤΟ ΠΑΙΧΝΙΔΙ ΣΤΗΝ ΚΑΛΑΜΑΡΙΑ\nΤΡΙΤΟ ΔΕΚΑΗΜΕΡΟ ΤΟΥ ΓΕΝΑΡΗ........................\nΣΤΟΝ ΑΠΟΛΛΩΝΑ Ο ΧΑΣΟΜΕΡΗΣ\nΤριαδα 16 - 11 - 2018


Η βασική αρχή της προσέγγισης της οικογενειακής θεραπείας είναι ότι τα μέλη ενός συστήματος, όπως η οικογένεια, βρίσκονται σε συνεχή αλληλεπίδραση μεταξύ τους. Η αλληλεπίδραση αυτή έχει ως αποτέλεσμα η συμπεριφορά του κάθε μέλους της οικογένειας να επηρεάζει και να επηρεάζεται από τη συμπεριφορά των υπόλοιπων μελών. Έτσι, η δυσκολία που αντιμετωπίζει ένα παιδί, σύμφωνα με την παραπάνω προσέγγιση, θεωρείται το αποτέλεσμα μίας γενικότερης δυσλειτουργίας που εντοπίζεται στις σχέσεις των μελών ολόκληρης της οικογένειας.\nΈνας από τους πλέον γνωστούς εκπροσώπους της οικογενειακής θεραπείας είναι ο Byng-Hall. Ο συγκεκριμένος θεραπευτής εισήγαγε τον όρο “secure family base” για να περιγράψει την έννοια της «ασφαλούς βάσης» μέσα στην οικογένεια και να τονίσει τη χρησιμότητα του να λαμβάνεται υπόψη, κατά την εφαρμογή της οικογενειακής θεραπείας, το είδος των συναισθηματικών δεσμών που διατηρούν μεταξύ τους όλα τα μέλη της οικογένειας.\nΕιδικότερα, σύμφωνα με τον ορισμό της "ασφαλούς βάσης" μέσα στην οικογένεια, τα μέλη της οικογένειας συνδέονται μεταξύ τους μέσα από ένα ισχυρό δίκτυο σχέσεων, η ποιότητα των οποίων καθορίζει το βαθμό της ασφάλειας και της ηρεμίας που απολαμβάνει κάθε άνθρωπος στη ζωή του. Όπως παρατήρησε ο Byng-Hall, οι οικογένειες που λειτουργούν ως «ασφαλή βάση» αποτελούνται από μέλη, τα οποία συνδέονται μεταξύ τους με ασφαλείς και σταθερούς συναισθηματικούς δεσμούς. Στις οικογένειες αυτές, όλα τα μέλη συνεργάζονται μεταξύ τους και ενεργοποιούνται για να υποστηρίξουν όποιο άλλο μέλος της οικογένειας χρειάζεται βοήθεια. Αυτό συνεπάγεται ότι, τα μέλη μίας οικογένειας, η οποία λειτουργεί ως ασφαλής βάση, διατηρούν μία σταθερή, εσωτερικευμένη αίσθηση προστασίας και σιγουριάς, καθώς θεωρούν βέβαιο ότι σε περίπτωση ανάγκης θα λάβουν άμεσα τη φροντίδα των αγαπημένων τους προσώπων. Επιπρόσθετα, τα μέλη μίας ασφαλούς οικογένειας εισπράττουν ανακούφιση και πληρότητα από τις μεταξύ τους σχέσεις, με αποτέλεσμα να νιώθουν άνετα να επενδύσουν και σε άλλους δεσμούς, τους οποίους συνάπτουν με πρόσωπα εκτός οικογένειας. Εύλογα, συμπεραίνεται ότι το αντίθετο ισχύει για τις οικογένειες, των οποίων τα μέλη συνδέονται μεταξύ τους με ανασφαλείς δεσμούς.\nΈτσι, η έννοια της συναισθηματικής ασφάλειας μέσα σε μία οικογένεια επεκτείνεται πέρα από τη δυαδική σχέση του κάθε ένα γονέα με το παιδί του ή την ερωτική σχέση ανάμεσα στους δύο γονείς μεμονωμένα. Μάλιστα, όπως χαρακτηριστικά επεσήμανε ο Byng-Hall, ο ασφαλής δεσμός των γονέων λειτουργεί ως βασική προϋπόθεση για την ανάπτυξη ασφαλούς σχέσης ανάμεσα στο παιδί και κάθε ένα από τους δύο γονείς. Αυτό συνεπάγεται ότι, όσο πιο ασφαλής είναι η σχέση ανάμεσα στους γονείς, τόσο πιο αρμονική αναμένεται να είναι και η αλληλεπίδραση του κάθε γονέα με το παιδί του.\nΕπομένως, η ύπαρξη ηρεμίας και σιγουριάς στη σχέση του ζευγαριού, ενισχύει τα επίπεδα της αγάπης, της αφοσίωσης και της διάθεσης φροντίδας που απολαμβάνουν όχι μόνο οι ενήλικες μεταξύ τους, αλλά και τα παιδιά της οικογένειας. Μέσα σε ένα τέτοιο συναισθηματικό κλίμα, εύλογα αναμένεται ότι διευκολύνεται η διαδικασία της ανάπτυξης και της εξέλιξης των παιδιών σε σημαντικούς τομείς της ζωής τους. Κατά αντίστοιχο τρόπο, η ύπαρξη ανασφάλειας στην ερωτική σχέση των γονέων ενδέχεται να συνδέεται με την εκδήλωση ποικίλλων δυσκολιών κατά την ανάπτυξη των παιδιών.\nΓια το λόγο αυτό η οικογενειακή θεραπεία είναι ιδιαίτερα χρήσιμο να συνοδεύει όποια άλλη μορφή θεραπευτικής παρέμβασης εφαρμόζεται είτε στα παιδιά είτε στους ενήλικες.\nByng-Hall J. (1995). Cretating a secure family base: Some implications of attachment theory for family therapy. Family Process, 43, 45-58


Οι αγκαλιές «σκοτώνουν» την κατάθλιψη. | Τι λες τώρα;\nHome \_ διάφορα \_ Οι αγκαλιές «σκοτώνουν» την κατάθλιψη.\nΤι λες τώρα; 25 Νοεμβρίου, 2016 11:50 ΜΜ\nΕίναι επιστημονικά αποδεδειγμένο ότι η σωματική επαφή χαλαρώνει και τονώνει τους ανθρώπινους δεσμούς.\nΗ σημασία της σωματικής επαφής μετά από την αγκαλιά είναι τότε σπουδαία ώστε χωρίς αυτήν όλα τα συστήματα του ανθρώπινου οργανισμού δυσλειτουργούν.\nΚατερίνα Στεφανίδη: «Οι γονείς των νέων παιδιών να δουν στην οποιαδήποτε γυναικοκτονία την κόρη τους»


Πέτρος Φιλιππίδης: Ξέσπασε σε λυγμούς η νεαρή που τον καταγγέλλει για απόπειρα βιασμού - iRafina\nΜάλιστα, η κοπέλα λίγο μετά την έναρξη της κατάθεσής της ξέσπασε σε λυγμούς σχεδόν καταρρέοντας.\n«Μου είπε να του δώσω ένα βιογραφικό για να το δώσει στον Φιλιππίδη. Τον ευχαρίστησα που μου άνοιγε αυτή τη πόρτα. Μου είπε «θα πω στον Πέτρο ότι είσαι ανιψιά μου για να σε προσέξει, είναι λίγο περίεργος».\nΣκέφτηκα ότι θα ήταν πιο αυστηρός με τους νέους ηθοποιούς. Δεν ήξερα τίποτα άλλο για εκείνον, πέραν του ότι είναι γνωστός και διακεκριμένος ηθοποιός. Σε σύντομο χρονικό διάστημα με πήρε τηλέφωνο ο ίδιος ο κ. Φιλιππίδης στο σπίτι μου. Ήμουν μαζί με το σύντροφό μου.\nΜου είπε ότι είδε το βιογραφικό μου και με ρώτησε αν είχα δει τη παράστασή του στο «Μπακαλόγατο». Μου είπε ότι με θέλει για αντικατάσταση άλλου ηθοποιού στο έργο. Χάρηκα τόσο πολύ, με κάλεσε στο θέατρο. Πήγα στο θέατρο, υπήρχε πρόσκληση για μένα στο ταμείο. Πριν χτυπήσει το τρίτο κουδούνι μου έστειλε μήνυμα και μου έλεγε: «Έμαθα ότι ήρθες, ελπίζω να περάσεις καλά». Η παράσταση ξεκίνησε και κατά τη διάρκεια της μου απηύθυνε κάποια ατάκα. Αυτό συμβαίνει στο θέατρο. Φτιάχνουν οι ηθοποιοί ένα κλίμα. Μου έστειλε ξανά μήνυμα στο διάλειμμα και με ρώτησε αν περνάω καλά και ότι όταν τελειώσει η παράσταση με περιμένει στο καμαρίνι του.\nΚατευθύνθηκα, μετά το τέλος στο καμαρίνι του, υπήρχε ουρά από θεατές. Όταν τέλειωσε η ούρα, μπήκα στο καμαρίνι. Ήταν πολύ εγκάρδιος, πριν καθίσω μου ζήτησε να με δει να βγάλω το παλτό μου να κάνω μια στροφή, το οποίο θεώρησα πολύ φυσιολογικό, αφού θα έκανε αντικατάσταση ρόλου. Μου είπε ότι η κοπέλα που έπαιζε το ρόλο της «Λίτσας» δεν θα μπορούσε να ακολουθήσει το θίασο στη Θεσσαλονίκη και μου πρότεινε να πάω εγώ. Δέχθηκα. Μου είπε να βλέπω την παράσταση και να κάνω μια, δυο πρόβες το πολύ. Έτσι, στην επόμενη παράσταση ήμουν πάλι εκεί για να παρακολουθήσω τη παράσταση. Όλο αυτό κράτησε περίπου μια εβδομάδα. Αφού τελείωνε η παράσταση πήγαινα στο καμαρίνι και μιλάγαμε για τη παράσταση, αναλύαμε κάποια πράγματα για το ρόλο. Μέσα σε αυτό το κλίμα και μέσα στα διάφορα πράγματα που συζητούσαμε του είχα πει ότι έχω σχέση με έναν άνθρωπο και που μένω. Είχε προσφερθεί να πάει κάποιες φορές να με πάει σπίτι, εγώ του έλεγα ότι έχω αυτοκίνητο – αυτό δεν ήταν αλήθεια – γιατί δεν είχα οικειότητα μαζί του. Μου είχε πει ότι είμαι πολύ όμορφη ότι ο ρόλος μου ταιριάζει».\nΣτη συνέχεια το δικαστήριο διέκοψε για λίγα λεπτά καθώς η μάρτυρας δεν αισθανόταν καλά.\nΜετά την αποχώρηση των δικαστών ξέσπασε σε λυγμούς και οι δικοί της άνθρωποι έσπευσαν δίπλα της.\nΛίγο πριν ανέβει στο βήμα του μάρτυρα η ηθοποιός που καταγγέλλει τον Πέτρο Φιλιππίδη για απόπειρα βιασμού της, το 2010, στο θέατρο «Μουσούρη» ολοκλήρωσε την κατάθεση της η πρώτη γυναίκα που τον κατηγορεί ότι την βίασε.\nΗ κατάθεση της διήρκησε επτά συνεδριάσεις και διεξήχθη κεκλεισμένων των θυρών.


Πώς να διαχειριστείτε τα ψέματα των έφηβων παιδιών σας | InfoKids\nΑρχική › InfoTeens › Σχέσεις - Ψυχολογία › Πώς να διαχειριστείτε τα ψέματα των έφηβων παιδιών σας\nΌλοι οι έφηβοι λένε ψέματα σε μεγαλύτερο ή μικρότερο βαθμό. Αυτό συμβαίνει ακριβώς επειδή λίγο ή πολύ οι περισσότεροι άνθρωποι ψεύδονται.\nΠολλοί έφηβοι αποκρύπτουν από τους γονείς τους τις πληροφορίες εκείνες που πιθανόν θα τους αναστατώσουν και θα δημιουργήσουν συγκρούσεις, με αποτέλεσμα να μην λένε όλη την αλήθεια.\nΩστόσο, υπάρχουν κι άλλοι που ψεύδονται σε μία πιο μόνιμη βάση που μπορεί να βλάψει τις οικογενειακές σχέσεις. Για να αποφύγετε αυτό το ενδεχόμενο, πάρτε μερικές ιδέες για το πώς να διαχειριστείτε τα ψέματα των έφηβων παιδιών σας:\nΠάρτε μια στιγμή για να ηρεμήσετε και να σκεφτείτε ποια επιλογή ταιριάζει καλύτερα με τη δεδομένη κατάσταση, καθώς και ποιο θα θέλατε να είναι το μάθημα που θα πάρει το παιδί σας από αυτή. Εάν ο έφηβος ψεύδεται για να αποφύγει ενδεχόμενη τιμωρία από το μέρος σας, τότε εξηγήστε του ότι οι συνέπειες του ψέματος είναι πιο σοβαρές από το αρχικό αδίκημα και ότι με αυτό τον τρόπο κλονίζεται η εμπιστοσύνη σας στο πρόσωπό του.\nΒοηθήστε το παιδί σας να αναλογιστεί γιατί το να ψεύδεται είναι λάθος, ενισχύοντας ταυτόχρονα δεξιότητες όπως η σκέψη και η συμπάθεια για τους άλλους, με ερωτήσεις του τύπου: «Πώς νιώθεις που έχεις πει ψέματα;» και «Γνωρίζεις ότι το ψέμα σου θα μπορούσε να είχε βλάψει κάποιον;».\nΟι συζητήσεις σχετικά με τις έννοιες της ειλικρίνειας και της εμπιστοσύνης πρέπει να είναι παρούσες καθ’ όλη τη διάρκεια της εφηβείας. Πείτε στο παιδί σας: «Όταν λες ψέματα, δεν μπορώ να σε εμπιστευτώ. Δεν θα είμαι σε θέση να σε προστατέψω αν δεν έχω όλες τις πληροφορίες που χρειάζομαι».\nΕπιβάλλετε σαφή όρια και κανόνες, αλλά κρατήστε τα σε λογικά πλαίσια, έτσι ώστε να μην δημιουργηθούν μη ρεαλιστικές προσδοκίες. Να είστε πρόθυμοι να διαπραγματευτείτε για θέματα που είναι σημαντικά για τους εφήβους και να ακούσετε τα επιχειρήματά τους με ανοιχτό μυαλό.\nΕξασφαλίστε την αλήθεια μέσα στο σπίτι σας. Να διαβεβαιώνετε συχνά το παιδί σας ότι δεν υπάρχει τίποτα που θα μπορούσε να σας κάνει να σταματήσετε να το αγαπάτε και ότι ποτέ δεν είναι αργά για να ζητήσει τη βοήθειά σας για κάποιο πρόβλημα.\nΠέμπτη, 30 Ιανουάριος, 2014 στην κατηγορία Σχέσεις - Ψυχολογία


Δέκα μύθοι και αλήθειες σχτικά με τη μαστογραφία » Κωνσταντίνος Ι. Καραπαναγιώτης\nΔέκα μύθοι και αλήθειες σχετικά με τη μαστογραφία\nΑναβάλετε συνεχώς τη μαστογραφία; Οι λόγοι που το κάνετε μπορεί να είναι πιο ασήμαντοι απ’ όσο νομίζετε.\nΑρθρο Κωνσταντίνου Καραπαναγιώτη, Χειρουργού Μαστού\nΜπορεί να έχετε χίλιες δικαιολογίες για να μην κάνετε την ετήσια μαστογραφία, ωστόσο οι λόγοι που δεν την κάνετε μπορεί να μην είναι τόσο ισχυροί όσο νομίζετε. Πριν αναβάλετε το ραντεβού σας, διάβαστε την αλήθεια πίσω από τους μύθους και τις συνεπαγόμενες αναστολές.\nΣτην οικογένειά μου κανείς δεν είχε καρκίνο του μαστού, οπότε δε χρειάζεται να κάνω μαστογραφία.\nΕίναι αλήθεια ότι αν κάποιο μέλος της οικογένειας έχει νοσήσει από καρκίνο του μαστού, είναι πιο πιθανό να νοσήσετε και εσείς, ειδικότερα αν έχει νοσήσει η μητέρα σας ή η αδερφή σας. Ωστόσο για την πλειοψηφία των γυναικών με καρκίνο του μαστού, συγκεκριμένα για το 85%, κανένα μέλος της οικογένειας δεν είχε καρκίνο του μαστού. Οπότε κάντε τον έλεγχο όπως και να έχει.\nΕίμαι πολύ νέα.\nΟ καρκίνος του μαστού εμφανίζεται συνηθέστερα σε γυναίκες 55 ετών και άνω. Ωστόσο, υπάρχει πιθανότητα να νοσήσουν και νεότερες γυναίκες. Υπάρχουν διαφορετικές κατευθυντήριες γραμμές για το πότε είναι καλύτερο να ξεκινήσει η κάθε γυναίκα να κάνει μαστογραφία. Ρωτήστε το γιατρό σας ποια είναι η κατάλληλη ηλικία για εσάς.\nΗ ακτινοβολία είναι πολύ επικίνδυνη\nΗ ακτινοβολία που λαμβάνει μια γυναίκα κατά τη διάρκεια μίας μαστογραφίας είναι πολύ μικρότερη σε σχέση με αυτή που λαμβάνει κατά τη διάρκεια ενός αεροπορικού ταξιδιού από την Αθήνα στη Νέα Υόρκη. Το ξέρεις ότι δε θα άφηνες την ευκαρία να πάει χαμένη αν κέρδιζες ένα δωρεάν αεροπορικό εισιτήριο για τη Νέα Υόρκη. Οπότε, κατά τον ίδιο τρόπο μη χάνεις ευκαιρία να κάνεις τη μαστογραφία σου.\nΦοβάμαι τι αποτέλεσμα μπορεί να βγάλει\nΜη βγάζετε βιαστικά συμπεράσματα. Τό 80% των ευρημάτων τελικά αποδεικνύονται καλοήθη. Επίσης, μια μαστογραφία δεν αλλάζει κάτι. Απλά παρέχει μία πληροφορία για κάτι που ούτως ή άλλως υπάρχει στό μαστό σας. Αν μία μαστογραφία δείξει ότι υπάρχει κάτι που τελικά είναι καρκίνος, δεν είναι καλύτερο να το γνωρίζετε όσο το δυνατόν νωρίτερα;\nΣτην Ελλάδα ένα μεγάλο μέρος του κόστους της εξέτασης καλύπτεται από τα ασφαλιστικά ταμεία και έτσι με μία μικρή συμμετοχή έχουμε μία καλή και αξιόπιστη εξέταση.\nΗ μαστογραφία είναι επώδυνη\nΗ μαστογραφία είναι μία αρκετά γρήγορη εξέταση και οποιαδήποτε δυσφορία κατά τη διάρκεια της εξέτασης είναι σύντομη. Μπορεί να βοηθήσουν τα παρακάτω:\nΠρογραμματίστε την εξέταση όταν οι μαστοί σας είναι λιγότερο ευαίσθητοι, 7η-14η ημέρα του κύκλου καί όχι λίγο πριν την περίοδό σας.\nΛίγο πριν την εξέταση πάρτε ένα χάπι για την ανακούφιση του πόνου.\nΑν είστε ευαίσθητη ενημερώστε το γιατρό. Υπάρχει πιθανότητα να μπορέσει να μετατρέψει την εξέταση σε μία θετικότερη εμπειρία.\nΔεν «πιάνω»κανένα ογκίδιο\nΑυτό είναι πολύ καλό, αλλά μία μαστογραφία έχει τη δυνατότητα να βρει και μικρά ογκίδια ακόμα και 3 χρόνια πριν τα αισθανθείτε εσείς. Αυτά τα μικρά ογκίδια που βρίσκονται σε πρώιμο στάδιο μπορούν να θεραπευτούν.\nΕίμαι πολύ απασχολημένη\nΒρείτε το χρόνο. Η εξέταση διαρκεί μόνο 15-30 λεπτά και αποτελεί μέρος των εξετάσεων ρουτίνας. «Είναι πολύ πιο χρονοβόρα η ανάρρωση, σε περίπτωση που νοσήσετε».\nΟι μαστοί μου είναι πυκνοί\nH μαστογραφία ,υπάρχει πιθανότητα να μην μπορεί να ανιχνεύσει μιά βλάβη σε περίπτωση που οι μαστοί είναι πυκνοί, ωστόσο δεν είναι αποριπτέα. Αν η μαστογραφία σας δεν είναι ευανάγνωστη επειδή έχετε πυκνούς μαστούς, μπορείτε και πρέπει να κάνετε έναν υπέρηχογράφημα μαστών ή μία μαγνητική τομογραφία μαστών.\nΤρέφομαι σωστά και και γυμνάζομαι συχνά, οπότε δεν κινδυνεύω.\nΣυνεχίστε να έχετε αυτόν τον τρόπο ζωής αλλά και πάλι κάντε την εξέταση. Ο υγιεινός τρόπος ζωής μπορεί να μειώσει τις πιθανότητες να νοσήσετε με καρκίνο του μαστού, «αλλά δεν τις εξαλείφει».\nΕΜΠΡΟΣ ΛΟΙΠΟΝ…Η ΕΠΙΛΟΓΗ ΕΙΝΑΙ ΔΙΚΗ ΣΑΣ…..


Tourism Awards 2022: Πέντε σπουδαίες διακρίσεις για την Περιφέρεια Κρήτης - Δείτε όλους τους νικητές - Filoxenianews.gr\nΗ φετινή τελετή έδωσε έμφαση στη σύνδεση του τουρισμού με τον πρωτογενή τομέα, και δη με το κρασί και το ελαιόλαδο. Οι προσκεκλημένοι είχαν την ευκαιρία να δοκιμάσουν τρεις γηγενείς ποικιλίες του ελληνικού αμπελώνα που επέλεξε η ομάδα του Heteroclito και οκτώ διαφορετικά εξαιρετικά παρθένα ελαιόλαδα στο olive-oil bar που δημιούργησε η Oliverse. Ξεχωριστή σημασία δόθηκε στην έννοια της καινοτομίας, με την παρουσία τρία διαφορετικών start ups του CapsuleT που παρουσίασαν τις καινοτόμες ιδέες τους στους παρευρισκόμενους. Παρουσιαστές της βραδιάς ήταν οι δημοσιογράφοι Μαρία Νικόλτσιουκαι Πέτρος Κουμπλής ενώ το κοινό είχε την ευκαιρία να φωτογραφηθεί στο ταξιδιάρικο insta spot της Minoan Lines.\nΔείτε τα βραβεία και όλους τους νικητές ΕΔΩ\nDestinations: City break / Summer / Winter / Family / Cultural / Sports & adventure / Year-round: gold/platinum βραβείο για την καμπάνια « Sense The Authentic – Η Αυθεντική Κρήτη 365 μέρες τον χρόνο».\nVideo content: silver βραβείο για το video περιεχόμενο « Sense The Authentic – Το πρόσωπο της Αυθεντικής Κρήτης».


Συνάντηση Ν. Δένδια - Σ. Λαβρόφ: Η Ρωσία στο πλευρό Ελλάδας και Κύπρου (video) - ertnews.gr\nΣυνάντηση Ν. Δένδια – Σ. Λαβρόφ: Η Ρωσία στο πλευρό Ελλάδας και Κύπρου (video)\n18/02, 11:06 μμ\nUpd: 18/02, 11:06 μμ\nΣτροφές στη διεθνή διπλωματική σκακιέρα ανεβάζει η Αθήνα μπροστά στις κλιμακούμενες προκλήσεις της Άγκυρας και τη σωρεία ανυπόστατων δηλώσεων Τούρκων αξιωματούχων που αμφισβητούν την κυριαρχία των ελληνικών νησιών. Μπορεί το ουκρανικό να βρέθηκε στο επίκεντρο της συνάντησης Δένδια-Λαβρόφ στη Μόσχα, ωστόσο ο Έλληνας υπουργός έθεσε τις ανυπόστατες αιτιάσεις στα διεθνή Μέσα Ενημέρωσης που παρακολούθησαν τις κοινές δηλώσεις.\nΌπως είπε ο κ. Δένδιας: «Η Τουρκία, εκμεταλλευόμενη προφανώς το γεγονός ότι η διεθνής προσοχή είναι στραμμένη σε άλλο σημείο, θέτει ανυπόστατες και παράνομες αξιώσεις έναντι της Ελληνικής κυριαρχίας. Η Ελλάδα ακολουθεί την πάγια πολιτική της. Τάσσεται υπέρ ενός εποικοδομητικού διαλόγου, αλλά μόνο υπό όρους του Διεθνούς Δικαίου και του Διεθνούς Δικαίου της Θάλασσας».\n«Θέλω να εκφράσω τη θέση της Ρωσίας για τη διευθέτηση των διαφορών, σαν και αυτών που έχουν Ελλάδα και Τουρκία, σε σταθερή βάση, στη βάση των συμβάσεων του Διεθνούς Δικαίου και των αρχών που υπάρχουν σε αυτές», δήλωσε ο υπουργός Εξωτερικών της Τουρκίας, Σεργκέι Λαβρόφ.\nΣε ερώτηση της ΕΡΤ σχετικά με την τουρκική εμμονή να ζητείται αποστρατιωτικοποίηση των Δωδεκανήσων, ο υπουργός Εξωτερικών Νίκος Δένδιας ξεκαθάρισε ότι η σχετική συμφωνία αφορούσε την Σοβιετική Ένωση, τονίζοντας πως: «Έχει εκδώσει casus belli, μια απειλή πολέμου. Είναι η μόνη χώρα στον πλανήτη που έχει εκδώσει απειλή πολέμου εναντίον άλλης χώρας, της Ελλάδας, αν η Ελλάδα ασκήσει τα δικαιώματα τα οποία προβλέπονται από το Δίκαιο της Θάλασσας. Οι τουρκικές αιτιάσεις είναι απολύτως προσχηματικές. Η Συμφωνία για την αποστρατικοποίηση των Δωδεκανήσων αφορούσε όχι την Τουρκία, αλλά την ανησυχία της τότε Σοβιετικής Ένωσης».\nΜε μια σκληρή ανακοίνωση ο Τάκης Θεοδωρικάκος ζητά από τον Τούρκο υπουργό Εσωτερικών, Σοϊλού, που κατηγόρησε την Ελλάδα για «ανοχή στην τρομοκρατία», να ανασκευάσει.\n«Όσα αναφέρονται στη δήλωση του Τούρκου υπουργού Εσωτερικών που συσχετίζουν την Ελλάδα με τρομοκράτες αποτελούν μυθεύματα και προφανώς δεν έχουν καμία σχέση με την αλήθεια και την πραγματικότητα», ανέφερε ο υπουργός Προστασίας του Πολίτη, Τάκης Θεοδωρικάκος.\nΕυκαιρία να κατηγορήσει και πάλι την Ελλάδα βρήκε ο υπουργός Άμυνας της Τουρκίας, Χουλουσί Ακάρ, μιλώντας σε Τούρκους δημοσιογράφους μετά τη συνάντησή του με τον Έλληνα ομόλογό του στις Βρυξέλλες, λέγοντας: «Η αντίσταση με όπλα απέναντι σε όσους προσπαθούν να μπουν στην Ελλάδα, τρυπώντας τις βάρκες τους και μερικές φορές πυροβολώντας, είναι συμπεριφορά που δεν αρμόζει στην πραγματικότητα και δεν πρέπει να γίνεται, είναι απαράδεκτη από άποψη διεθνούς δικαίου, ανθρωπιστικών αξιών και ανθρωπίνων δικαιωμάτων».\nΤο υπουργείο Μετανάστευσης είχε δώσει νωρίτερα στη δημοσιότητα βίντεο ντοκουμέντο από παρενοχλήσεις τουρκικών ακταιωρών σε ελληνικά σκάφη κοντά σε Κω, Λέσβο. Τα βίντεο δόθηκαν προς απάντηση σε ξένα μέσα που κατηγορούν την Ελλάδα για βίαιες επαναπροωθήσεις.\n«Η Ελλάδα προστατεύει τα εξωτερικά σύνορα της Ευρωπαϊκής Ένωσης, σε πλήρη συμμόρφωση με το διεθνές δίκαιο και με πλήρη σεβασμό του χάρτη των θεμελιωδών δικαιωμάτων», δήλωσε ο Υπουργός Μετανάστευσης και Ασύλου, Νότης Μηταράκης.\nΜε ανακοίνωσή του ο ΣΥΡΙΖΑ καλεί την κυβέρνηση να βάλει σε απόλυτη προτεραιότητα την αξία της ανθρώπινης ζωής και να διερευνήσει τις καταγγελίες που γίνονται από ξένα ΜΜΕ και σημαντικούς διεθνείς οργανισμούς.\nΣύμφωνα με το υπουργείο, τα τελευταία επτά χρόνια η Ελλάδα παρείχε ασφάλεια σε περισσότερους από ένα εκατομμύριο ανθρώπους.\nΜια εγκάρδια χειραψία και συνομιλία με τον Αμερικανό υπουργό Εξωτερικών, Άντονι Μπλίνκεν είχε ο πρωθυπουργός Κυριάκος Μητσοτάκης στο περιθώριο της 58ης Διάσκεψης του Μονάχου,ενώ συναντήθηκε και με αντιπροσωπεία Αμερικανών Γερουσιαστών και Βουλευτών, με επικεφαλής τον Γερουσιαστή Νότιας Καρολίνας Λίντσεϊ Γκράχαμ.\nΣτις συναντήσεις με τους Αμερικανούς κοινοβουλευτικούς ο πρωθυπουργός τόνισε το εξαιρετικό επίπεδο των ελληνοαμερικανικών σχέσεων την τελευταία διετία, αλλά και τις δυνατότητες συνεργασίας σε τομείς όπως η άμυνα και οι επενδύσεις. Συζητήθηκαν επίσης οι εξελίξεις σε Ουκρανία και Ανατολική Μεσόγειο.\nΟ πρωθυπουργός κάλεσε τους Αμερικανούς κοινοβουλευτικούς να επισκεφθούν σύντομα την Ελλάδα ως μέλη της διακοινοβουλευτικής επιτροπής 3+1 που προβλέπει ο Νόμος για την Αμυντική και Διακοινοβουλευτική Συνεργασία ΗΠΑ- Ελλάδας.\nΑξίζει εδώ να τονίσουμε ότι μεταξύ των Αμερικανών κοινοβουλευτικών ήταν ο Γερουσιαστής Κρις Βαν Χόλεν, ο οποίος θεωρεί προτεραιότητα την οικοδόμηση σχέσεων με την χώρα μας. Επίσης δυο πολύ επιφανείς γερουσιαστές ο Κρις Κούνς και ο Τζο Λίμπερμαν.\nΔιμερείς σχέσεις βρέθηκαν στο επίκεντρο της συνάντησης του πρωθυπουργού με τον Αλβανό ομόλογό του Έντι Ράμα, με τον Κυριάκο Μητσοτάκη να αναφέρεται στην οριοθέτηση των θαλασσίων ζωνών μεταξύ των δύο χωρών, τονίζοντας ότι η υποβολή του ζητήματος στο Διεθνές Δικαστήριο της Χάγης, όπως έχουν συμφωνήσει οι δύο πλευρές, θα εμπεδώσει περαιτέρω τις σχέσεις καλής γειτονίας, αλλά και την περιφερειακή ασφάλεια και συνεργασία στην περιοχή.\nΟ πρωθυπουργός υπογράμμισε την πάγια στήριξη της Ελλάδας στην ευρωπαϊκή πορεία της Αλβανίας, σύμφωνα με τους όρους και τις προϋποθέσεις της ενταξιακής διαδικασίας.\nΟ πρωθυπουργός συναντήθηκε με τον πρωθυπουργό της Βαυαρίας, Μάρκους Σέντερ, τον νέο πρωθυπουργό της Βόρειας Μακεδονίας Ντίμιταρ Κοβασέφσκι και με την Πρόεδρο του Κοσόβου, Βγιόσα Οσμάνι.\nΑπό τα απρόοπτα ήταν η καθυστέρηση του ισραηλινού υπουργού Άμυνας Μπέντζαμιν Γκαντζ και έτσι οι δυο άνδρες περιορίστηκαν σε μια θερμή χειραψία.\nΣημαντικές διπλωματικές συγκλίσεις μεταξύ Αθήνας και Μόσχας\nΌπως έγινε ξανά αντιληπτό και σήμερα η Ρωσία, ούσα μια χώρα που έχει κυρώσει τη Σύμβαση του ΟΗΕ για το Δίκαιο της Θάλασσας, στηρίζει την ελληνική θέση ότι η εν λόγω Σύμβαση είναι η μοναδική βάση επίλυσης των διμερών διαφορών με την Τουρκία. Δεν είναι άλλωστε λίγες οι φορές- τελευταία ήταν στο τέλος του 2021- που ο Σεργκέι Λαβρόφ αναφέρει ρητά ότι είναι αναφαίρετο το δικαίωμα επέκτασης των χωρικών υδάτων στα 12 ναυτικά μίλια. Σταθερή παραμένει και η θέση της Μόσχας για το Κυπριακό, στη λύση δηλαδή Διζωνικής Δικοινοτικής Ομοσπονδίας.\nΈκανε εντύπωση η αναφορά του Νίκου Δένδια στη Συνθήκη των Παρισίων του 1947 και τον όρο της αποστρατιωτικοποίησης που συνδέεται με την Σοβιετική Ένωση\nΠέρα από τα ισχυρά επιχειρήματα για τη στρατιά του Αιγαίου και το casus belli, ο υπουργός Εξωτερικών έριξε άλλο ένα χαρτί στο τραπέζι. Πράγματι λόγω του ελληνικού εμφυλίου βρισκόταν τότε σε εξέλιξη η Σοβιετική Ένωση απαίτησε να μην στρατιωτικοποιηθούν τα Δωδεκάνησα, ώστε να μπορούν απρόσκοπτα τα πλοία της να περνούν από τα διεθνή ύδατα της περιοχής. Αλλά αυτά είναι Ιστορία, έχουν περάσει άλλωστε παραπάνω από70 χρόνια έκτοτε και οι συνθήκες είναι παντελώς διαφορετικές.\nΡεπορτάζ: Κάτια Αντωνιάδη, Γεωργία Σκιτζή, Πιέρρος Τζανετάκος


ΙΣΤΟΣΕΛΙΔΕΣ | FitBiz\nWeb Development, Design & SEO\nΛύσεις για τη διαχείριση του Online περιεχομένου που προσφέρουν ευελιξία στην οργάνωση και παραμετροποίηση μιας σελίδας, χωρίς να είναι απαραίτητη η γνώση προγραμματιστικών γλωσσών ή Web Design. Σημαντικότερο, παρέχουμε λύσεις για την επιχείρηση σας με κόστος μικρότερο του ανταγωνισμού.\nΜε εμάς θα αποκτήσετε ένα ευέλικτο εργαλείο για τη δημιουργία Projects όπως ένα εμπορικό site, το εσωτερικό δίκτυο της επιχείρησης σας, το Online Portal σας και όποια άλλη εφαρμογή επιθυμείτε. Επικοινωνήστε μαζί μας για να αναγνωρίσουμε τις ανάγκες σας και να παρουσίασουμε τις υπηρεσίες μας.\nΣχεδιάζουμε μοναδικές ιστοσελίδες που είναι εύκολες στη χρήση, φιλικές προς τις κινητές συσκευές και βελτιστοποιημένες για τις μηχανές αναζήτησης.\nΕπεκτείνετε την επιχείρηση σας και αυξήστε πωλήσεις με μια προσιτή οικονομικά ιστοσελίδα που χτίζεται με το κορυφαίο Σύστημα Διαχείρισης Online περιεχομένου (CMS) και λάβετε 1 χρόνο δωρεάν φιλοξενία.\nΦιλικό για τις κινητές συσκευές και τα Social Media\nΙστοσελίδα φτιαγμένη στα μέτρα σας\nΦιλική προς τις μηχανές αναζήτησης\nΕύκολη στη χρήση διαχείριση\nΦιλοξενία στους servers μας στην Κύπρο\nΦιλικό στη χρήση\nΣχεδιασμένο ώστε να είναι εύκολο για όλους τους χρήστες να διαχειριστούν τη σελίδα τους. Οδηγοί, εικονίδια βοήθειας και ένα ειδικά σχεδιασμένο περιβάλλον χρήσης για τη μέγιστη ευκολία.\nΦορτωμένο με ποικιλία εργαλείων για τη μέγιστη λειτουργικότητα. Φιλοξενία σελίδας, σχεδιασμός, περιεχόμενο, ασφάλεια και επιλογές για τα μέλη εύκολα διαχειρίσιμα μέσω των εργαλείων.\nΑπευθυνθείτε σε κάθε κοινό\nΠεριλαμβάνει ένα πολύγλωσσο εργαλείο που επιτρέπει στους διαχειριστές να μεταφράσουν εύκολα και γρήγορα το περιεχόμενο που επιθυμούν.\nΙκανό να δημιουργήσει το πιο σύνθετο σύστημα διαχείρισης περιεχομένου χάρη στα ενσωματωμένα του εργαλεία, ενώ οι επιλογές παραμετροποίησης και λειτουργικότητας είναι απεριόριστες.\nΣχεδιασμένο για τους χρήστες\nΑπευθύνεται σε καθημερινούς ανθρώπους, όπως εκείνοι που διατηρούν ιστοσελίδες για τα χόμπι τους.α.\nΣχεδιασμένο για πρόσθετα\nΤο CMS μας έχει δομή που υποστηρίζει πρόσθετα, άρα είναι πλήρως παραμετροποιήσιμο με πρόσθετα που δημιουργούμε εμείς για εσάς.\nΠροσφέρουμε επαγγελματικές υπηρεσίες SEO , ώστε να η ιστοσελίδα σας να εμφανίζεται στην οργανική αναζήτηση και να μπορεί να “ανταγωνιστεί” ακόμη και στην περίπτωση που έχουμε να αντιμετωπίσουμε πολύ ανταγωνιστικές “λέξεις κλειδιά”


Πόσο πρέπει να διαρκεί το σeξ σύμφωνα με την επιστήμη; – ygeiologia.gr | Υγειολόγια για να ζούμε καλύτερα!\nΕν τέλει, δεν υπάρχει μία “τέλεια” απάντηση όσον αφορά τη χρονική διάρκεια του σeξ. Τα πάντα εξαρτώνται από τις προσωπικές προσδοκίες, επιθυμίες και ανάγκες του καθενός. Ωστόσο, εάν είστε ικανοποιημένοι εσείς, δεν σημαίνει ότι το ίδιο ισχύει και για τον/την σύντροφό σας και το αντίστροφο. Γι’ αυτό το πιο σημαντικό απ’ όλα είναι η επικοινωνία. Να μην διστάζετε ποτέ να πείτε τι σας αρέσει και το όχι, αλλά και πόση ώρα σας αρέσει να κάνετε… το κάθε τι…


Το θαύμα της ενέργειας! Μια παιδική παράσταση για την ανακύκλωση και το περιβάλλον - Δήμος Ξάνθης\nΤο θαύμα της ενέργειας! Μια παιδική παράσταση για την ανακύκλωση και το περιβάλλον\nΠοιος παράτησε μια χαλασμένη μπαταρία αυτοκινήτου έξω; Ποια είναι η κυρία Βάλλον; Γιατί ζητά εναγωνίως τη βοήθειά μας;\nΣε αυτά τα σημαντικά ερωτήματα, απαντούν οι ήρωες του χοροθεατρκού έργου, με τίτλο «Το θαύμα της ενέργειας!».\nΜόνο που θα χρειαστούν και τη βοήθεια… του κοινού!\nΤο έργο θα παρουσιαστεί το Σάββατο 14 Μαΐου 2022, με δύο παραστάσεις, στις 12:00 και στις 13:00, στο Θεατράκι του Κέντρου Πολιτισμού του Δήμου Ξάνθης (έναντι ΟΤΕ).\nΗ παιδική θεατρική παράσταση, που πραγματοποιείται, στο πλαίσιο του Επιστημονικού Συνεδρίου των Γενικών Γραμματέων Τοπικής Αυτοδιοίκησης στην Ξάνθη, το διάστημα 12-15 Μαΐου 2022, έχει σκοπό την ευαισθητοποίηση, όπως και την ορθή ενημέρωση των παιδιών, σχετικά με τις μπαταρίες μολύβδου και τις ηλεκτρικές μπαταρίες, θέτοντας στους μικρούς θεατές την αξία της Ανακύκλωσης για το περιβάλλον και τη θέση του ανθρώπου μέσα σε αυτό.\nΠρόκειται για μια παραγωγή της Εταιρίας Re-Battery ΑΕ, ένα Πανελλαδικό Σύστημα Εναλλακτικής Διαχείρισης Αποβλήτων Συσσωρευτών Οχημάτων & Βιομηχανίας, που προωθεί την επιχειρηματικότητα με σεβασμό στην περιβαλλοντική νομοθεσία.\nΟ χορός, οι εντυπωσιακοί χαρακτήρες, οι μαγευτικές στολές, το χιούμορ και η διάδραση με τα παιδιά πρωταγωνιστούν και απογειώνουν το έργο, μαγνητίζοντας το ενδιαφέρον των μικρών φίλων.\nΘα καταφέρουν άραγε να συνεργαστούν και να σώσουν την «κα Βάλλον», δηλαδή το περιβάλλον, αλλά και όλους εμάς τους ανθρώπους;\nΤη σκηνοθεσία – χορογραφία υπογράφει ο Ιωάννης Έντγκαρ Αβετικιάν, τα κοστούμια-σκηνικά ο Franchesco Infante.\nΠαίζουν οι ηθοποιοί (με τη σειρά που εμφανίζονται): Κύρια Βάλλον – Άννα Αργυρού, Μόλιν – Ερατώ Μάκρα, Συλλέκτης – Θέμιδα Γκέκου, Ρι-Μπαταρούλης – Ιωάννης Μαμόλης, Ηλεκτρούλης – Ιωάννης Έντγκαρ Αβετικιάν.


Δημοσιεύσεις - Δελτία Τύπου Archives | Σελίδα 2 από 4 | ΔΕΥΑΡ - ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ & ΑΠΟΧΕΤΕΥΣΗΣ ΡΟΔΟΥ\nΑρχική|Δημοσιεύσεις - Δελτία Τύπου\nBy Ομάδα Σύνταξης|2020-11-04T13:42:52+02:00Νοέμβριος 4th, 2020|Δημοσιεύσεις - Δελτία Τύπου|0 Σχόλια\nBy Ομάδα Σύνταξης|2020-11-06T16:14:44+02:00Νοέμβριος 3rd, 2020|Δημοσιεύσεις - Δελτία Τύπου|0 Σχόλια\nBy Ομάδα Σύνταξης|2020-10-29T15:06:24+02:00Οκτώβριος 26th, 2020|Δημοσιεύσεις - Δελτία Τύπου|0 Σχόλια\nBy Ομάδα Σύνταξης|2020-11-09T11:11:42+02:00Οκτώβριος 16th, 2020|Δημοσιεύσεις - Δελτία Τύπου|0 Σχόλια\nΣΤΡΑΤΗΓΙΚΟ ΑΝΑΠΤΥΞΙΑΚΟ ΣΧΕΔΙΟ 10ΕΤΙΑΣ ΤΗΣ ΔΕΥΑΡ\nΠαρουσιάζεται και συζητείται αυτή τη στιγμή στο Δ.Σ. της ΔΕΥΑΡ, από τον Γενικό Διευθυντή κ. Γιώργο Υψηλάντη, το Νέο Στρατηγικό Σχέδιο της επιχείρησης με ορίζοντα 10ετίας, 2020-2030. Το όραμα πρέπει να έχει πυξίδα. Το Στρατηγικό Αναπτυξιακό Σχέδιο δεν είναι ένα στατικό θεσμικό κείμενο της επιχείρησης αλλά ένα δυναμικό εργαλείο που καθορίζει τον γενικό προσανατολισμό και\nBy Ομάδα Σύνταξης|2020-09-28T12:26:50+02:00Σεπτέμβριος 18th, 2020|Δημοσιεύσεις - Δελτία Τύπου|0 Σχόλια\nΠΑΡΟΥΣΙΑ ΤΟΥ AΝΤΙΠΡΟΕΔΡΟΥ ΤΗΣ ΔΕΥΑΡ Κ. ΣΠΥΡΟΥ ΣΠΥΡΟΠΟΥΛΟΥ, ΠΡΑΓΜΑΤΟΠΟΙΗΘΗΚΕ ΣΤΟ ΚΕΝΤΡΙΚΟ ΚΤΙΡΙΟ ΤΗΣ ΕΠΙΧΕΙΡΗΣΗΣ, ΣΥΝΑΝΤΗΣΗ ΤΟΥ ΕΡΓΑΤΟΫΠΑΛΛΗΛΙΚΟΥ ΠΡΟΣΩΠΙΚΟΥ ΚΑΙ ΤΩΝ ΠΡΟΪΣΤΑΜΕΝΩΝ ΤΩΝ ΤΜΗΜΑΤΩΝ\nΠαρουσία του Aντιπροέδρου της ΔΕΥΑΡ κ. Σπύρου Σπυρόπουλου ΣΠΥΡΟΣ ΣΠΥΡΟΠΟΥΛΟΣ, πραγματοποιήθηκε σήμερα Τετάρτη 16/09/2020 στο κεντρικό κτίριο της επιχείρησης, συνάντηση του εργατοϋπαλληλικού προσωπικού και των προϊσταμένων των τμημάτων Γιορδαμνη Μαρία και Καστανάκη Σάββα με τους τεχνικούς ασφαλείας κ.Καραντώνη Ευάγγελο και Πέππα Θεμιστοκλή, προκειμένου να ενημερωθούν για τα απαραίτητα και υποχρεωτικά μέτρα ασφαλείας τους . Η\nBy Ομάδα Σύνταξης|2020-10-29T15:22:04+02:00Σεπτέμβριος 16th, 2020|Δημοσιεύσεις - Δελτία Τύπου|0 Σχόλια\nΣΥΝΑΝΤΗΣΗ ΜΕ ΤΟΝ ΓΕΝΙΚΟ ΔΙΕΥΘΥΝΤΗ ΤΗΣ ΔΕΥΑ ΗΡΑΚΛΕΙΟΥ Κ. ΜΙΧΑΛΗ ΦΟΙΝΙΚΙΑΝΑΚΗ\nΜε τον συνάδελφο Γενικό Διευθυντή της ΔΕΥΑ Ηρακλείου κ. Μιχάλη Φοινικιανάκη. Ολοκληρώθηκαν οι επαφές μου μαζί του αλλά και με στελέχη της ΔΕΥΑΗ. Εξετάσθηκαν κοινού ενδιαφέροντος θέματα, σε τομείς που έχουν να κάνουν με τα οικονομικά των επιχειρήσεων, τα θέματα προσωπικού και τα τεχνικά ζητήματα που απασχολούν τις δύο ΔΕΥΑ. Η συνεργασία μόλις ξεκίνησε και\nBy Ομάδα Σύνταξης|2020-10-29T15:33:24+02:00Σεπτέμβριος 8th, 2020|Δημοσιεύσεις - Δελτία Τύπου|0 Σχόλια\nΣΥΝΑΝΤΗΣΗ ΜΕ ΠΑΠΠΑ\nΔΕΛΤΙΟ ΤΥΠΟΥ Ήταν ιδιαίτερη τιμή και χαρά για μας, η σημερινή πρωτοβουλία του Βουλευτή Δωδεκανήσου κ. Ιωάννη Παππά, να μας επισκεφτεί στα γραφεία της ΔΕΥΑΡ. Στη συνάντησή του με τον Πρόεδρο της ΔΕΥΑΡ κ. Βασίλειο Μανέττα, τον Αντιπρόεδρο κ. Σπύρο Σπυρόπουλο και τον Γενικό Διευθυντή της Επιχείρησης κ. Γιώργο Υψηλάντη, έγινε διεξοδική ενημέρωση και στη\nBy Ομάδα Σύνταξης|2020-09-28T11:55:54+02:00Αύγουστος 27th, 2020|Δημοσιεύσεις - Δελτία Τύπου|0 Σχόλια\nΣυνάντηση με τον κ. Carsten Rasmussen – βάσεις για εποικοδομητική συνεργασία\nΔΕΛΤΙΟ ΤΥΠΟΥ Θέμα: Συνάντηση με τον κ. Carsten Rasmussen - βάσεις για εποικοδομητική συνεργασία Τα γραφεία της ΔΕΥΑΡ επισκέφτηκε χθες, Τρίτη 11/08/2020, ο κ. Carsten Rasmussen, επικεφαλής του τμήματος Ελλάδος -Κύπρου της Γενικής Διεύθυνσης Περιφερειακής και Αστικής Πολιτικής (DG REGIO) της Ευρωπαϊκής Ένωσης, ύστερα από σχετική πρόσκληση του Γενικού Διευθυντή της ΔΕΥΑΡ κ. Γιώργου Υψηλάντη.\nBy Ομάδα Σύνταξης|2020-09-28T12:05:44+02:00Αύγουστος 12th, 2020|Δημοσιεύσεις - Δελτία Τύπου|0 Σχόλια


κοντρα στο κυμα: ΟΤΑΝ Η ΥΠΟΚΡΙΣΙΑ ΞΕΧΕΙΛΙΖΕΙ\nΠριν όμως συνεχίσω θα παραθέσω τα πρόσφατα δημοσιεύματα ορισμένων μόνο διεθνών και καταξιωμένων ειδησεογραφικών μμε που σχετίζονται με την προσφυγική κρίση στα σύνορα Ελλάδας- Σκοπίων. Για να θέσω το απλό ερώτημα στο μεγάλο πολέμαρχο. Γιατί δε διαμαρτυρήθηκε στην Παγκόσμια ειδησεογραφική κοινότητα που χρησιμοποιεί «αυθαίρετα(;)» το όνομα Μακεδονία στα δημοσιεύματά της; Γιατί δεν τους ρωτά ποιος τους έδωσε αυτό το δικαίωμα;\nΜήπως επειδή ξέρει την απάντηση που εκθέτει ολόκληρη την ελληνική πολιτική σκηνή αφού «Έλληνες» ξεπούλησαν το όνομα από το 1993;\nΠαραθέτω τα δημοσιεύματα των ξένων μμε:\nΕπίσης παραθέτω την μαρτυρία του βουλευτή με το κόμμα των Δημοκρατικών των ΗΠΑ, κ. Σπύρου, ο οποίος αναφέρεται με ονόματα και μιλά για ξεπούλημα της πατρίδας και μάλιστα σε δημόσια ανοικτή ομιλία που έγινε στην Αθήνα το 2004.\nΓια όσους έχουν γερό στομάχι και δεν θέλουν να παραμυθιάζονται.\nΌσο για το όνομα Μακεδονία και το Μακεδονικό Ζήτημα είναι μια πολύ παλιά ιστορία που ξεκινάει το 1924 πάλι από Έλληνες. Έτσι παιδιά; Εκεί στον Περισσό;\nΑλλά αν ο κ. Καμμένος θίχτηκε τόσο πολύ και απειλεί θεούς και δαίμονες εμείς τι πρέπει να κάνουμε , όταν βλέπουμε τουρκικά πολεμικά πλοία έξω από το Σούνιο, όταν παραδίδεται το μισό Αιγαίο στο ΝΑΤΟ, όταν το πρωθυπουργικό αεροπλάνο δεν μπορεί να προσγειωθεί στη Ρόδο, όταν η πτώση του ελικοπτέρου παραμένει αναπάντητη, όταν ακούμε από τον πρωθυπουργό της χώρας ότι δεν υπάρχουν θαλάσσια σύνορα ή όταν η Σμύρνη το μπαλκόνι στο Αιγαίο μπορεί να γεφυρώσει τις διαφορές μεταξύ της Ελλάδας και της Τουρκίας ή ότι «η αιτία πολέμου» για τα κυριαρχικά μας δικαιώματα σε θάλασσα και αέρα είναι μια παρωχημένη έννοια;\nΗ σιωπή που έχει πέσει στην ελληνική κοινωνία δεν είναι κατ' ανάγκη απάθεια.\nΣΗΜ. : Η φωτογραφία στην κορφή δημοσιεύεται στο Al Jazeera


Βαρεα Μέταλλα: Πόσο Επικίνδυνα είναι; – Stratos Melitis\nΗ κυριότερη ιδιότητα που τα κάνει επικίνδυνα είναι ότι δομικά μοιάζουν με τα θρεπτικά ιχνοστοιχεία και έτσι ο οργανισμός δεν μπορεί να ξεχωρίσει αν είναι χρήσιμα ή όχι και έτσι μπορεί να τα δεσμεύσει και να τα κατακρατήσει στους διάφορους ιστούς προκαλώντας συσσώρευση και τοξικότητα.\nΥπάρχουν πολλά βαρέα μέταλλα, αλλά οι κύριοι εκπρόσωποί τους είναι:\nΑρσενικό: Κόπωση, πονοκέφαλοι. δερματίτιδα, υπερβολική έκκριση σιέλου, μυϊκή αδυναμία, απώλεια τριχών και νυχιών, αποχρωματισμός του δέρματος, αναιμία, εξανθήματα.\nΠαιδιά: νοητική καθυστέρηση, υπερκινητικότητα, μαθησιακές δυσκολίες, προβλήματα συμπεριφοράς.\nΠαιδιά και Ενήλικες: κόπωση, αναιμία, μεταλλική γεύση, μειωμένη όρεξη, απώλεια βάρους και πονοκέφαλοι, αϋπνία, νευρικότητα, μειωμένη νευρική λειτουργία, πιθανές κινητικές διαταραχές.\nΕΠΙΔΡΑΣΗ ΤΩΝ ΒΑΡΕΩΝ ΜΕΤΑΛΛΩΝ ΣΤΗΝ ΥΓΕΙΑ\n– επηρεάζουν τα ενεργειακά επίπεδα προκαλώντας διαβήτη, μεταβολικές διαταραχές και κόπωση του νευρικού συστήματος.\n– επηρεάζουν τις αναπνευστικές, καρδιακές, ηπατικές και ανοσολογικές λειτουργίες επιδεινώνοντας τα αυτοάνοσα νοσήματα αλλά και την αναπαραγωγική λειτουργία.\n– επηρεάζουν σε σημαντικό βαθμό τη νοητική και συναισθηματική λειτουργία, ενώ μάλιστα έχει σχετιστεί με επιδείνωση συμπτωμάτων σε διαταραχές του φάσματος του αυτισμού.\nTα βαρέα μέταλλα βρίσκονται πλέον σχεδόν στο σύνολο του εδάφους μέσο των αντιπαρασιτικών ψεκασμών , λύμματα εργοστασίων, καπνός εργοστασίων ανευ φίλτρων, αλλά και στον υδροφόρο ορίζοντα μέσο των μολύνσεων της θάλασσας απο χημικά – οικολογικές καταστροφές.\nΔυστυχώς , βαρέα μέταλλα λαμβάνουμε και με πολλούς αλλους τρόπους όπως τα μαύρα σφραγίσματα (αμάλγαμα υδραργύρου) τα τσιγάρα (κάδμιο – μόλυβδο) αλλά και κακής ποιότητας χρώματα επίπλων – τοίχων.\nΤο σώμα χρειάζεται πολύ ενέργεια για να μπορέσει να αποτοξινωθεί απο τα βαρέα μέταλλα, ειδικά όταν αυτά δημιουργούν μπλοκ που “φρακάρουν” το λεμφικό σύστημα.\nΣτο Κέντρο Εναλλακτικής Θεραπείας, η απέκκριση των Βαρέων μετάλλων απο τον οργανισμό μας, αποτελεί σημαντικότατο στοιχείο του Προγράμματος Αποτοξίνωσης μιας και τα βαρέα μέταλλα, είναι εξαιρετικά επικίνδυνα σε υψηλές δόσεις.\nΈχουμε τις Λύσεις – Έχεις την Επιλογή\nΠροηγούμενο Άρθρο Ασβέστιο: Ενα Πανίσχυρο ΥπερΑλκαλικό Μέταλλο!\nΕπόμενο Άρθρο Νηστειοθεραπεία & Διαλειμματική Νηστεία: Πώς να χρησιμοποιήσεις σωστά τα Δώρα της Αρχαίας Ελληνικής Ιατρικής


Τα 10 Κλειδια Επιτυχιας Του Μανατζμεντ - Management - οικονομικα (BKS.0244149)\nΑρχική > Βιβλία > Οικονομία > ΤΑ 10 ΚΛΕΙΔΙΑ ΕΠΙΤΥΧΙΑΣ ΤΟΥ ΜΑΝΑΤΖΜΕΝΤ\nΤΑ 10 ΚΛΕΙΔΙΑ ΕΠΙΤΥΧΙΑΣ ΤΟΥ ΜΑΝΑΤΖΜΕΝΤ\nΧΕΣΤΕΡ ΑΛΑΝ στην κατηγορία MANAGEMENT - ΟΙΚΟΝΟΜΙΚΑ\nΣυγγραφέας: ΧΕΣΤΕΡ ΑΛΑΝ\nΣειρά: ΜΑΝΑΤΖΜΕΝΤ ΗΓΕΣΙΑ\nΜετάφραση: ΜΠΑΡΟΥΞΗΣ ΓΙΩΡΓΟΣ\nΓια να γίνεις επιτυχημένος μάνατζερ, πρέπει πρώτα να μάθεις να διαχειρίζεσαι τον εαυτό σου... Οι περισσότεροι από εμάς δεν ξέρουμε πώς να διοικήσουμε τους άλλους, αλλά μπορούμε να μάθουμε. Η ζωή ενός μάνατζερ γίνεται πιο εύκολη όταν δε σκέφτεται πλέον τον αντίκτυπο που έχουν οι ενέργειες στον εαυτό του, αλλά στους άλλους. Κι αυτό γιατί οι άνθρωποι από τη φύση τους δε θέλουν να τους λέει κάποιος τι να κάνουν ωστόσο, επιθυμούν να έχουν την ασφάλεια ενός ηγέτη. Το να κερδίζεις, λοιπόν, τον σεβασμό κάποιου είναι πολύ πιο σημαντικό από το να γίνεσαι αρεστός.\nΤα μαθήματα του βιβλίου αυτού, που περιλαμβάνει πραγματικά παραδείγματα από τον επιχειρηματικό κόσμο, είναι χρήσιμα σε κάθε μάνατζερ που θέλει:\nΝα γίνει ηγέτης στον επαγγελματικό τομέα του, αλλά και σε προσωπικό επίπεδο.\nΝα μάθει να διαχειρίζεται σωστά τον χρόνο του, ώστε να επιτυγχάνει τα επιθυμητά αποτελέσματα χωρίς περιττές καθυστερήσεις.\nΝα μάθει πώς θα ενισχύσει την αυτοπεποίθησή του.\nΝα διοικήσει σωστά τους συνεργάτες του.\nΝα μάθει πώς να ξεπερνά δύσκολες καταστάσεις μέσα από την επικοινωνία με τους συνεργάτες του.\nΤο βιβλίο αυτό δεν είναι άλλο ένα θεωρητικό ή ακαδημαϊκό εγχειρίδιο. Θα σας δείξει πώς να αναλάβετε αμέσως δράση, ακόμα και πριν ολοκληρώσετε την ανάγνωσή του. Είναι γραμμένο με τέτοιο τρόπο, ώστε να μπορείτε να ανατρέξετε εύκολα στις κεντρικές ιδέες του, ενώ στο τέλος κάθε κεφαλαίου συνοψίζονται τα βασικά σημεία του.\nΤΑ 10 ΚΛΕΙΔΙΑ ΕΠΙΤΥΧΙΑΣ ΤΟΥ ΜΑΝΑΤΖΜΕΝΤ (BKS.0244149)\n• Να γίνει ηγέτης στον επαγγελματικό τομέα του, αλλά και σε προσωπικό επίπεδο.\n• Να μάθει να διαχειρίζεται σωστά τον χρόνο του, ώστε να επιτυγχάνει τα επιθυμητά αποτελέσματα χωρίς περιττές καθυστερήσεις.\n• Να μάθει πώς θα ενισχύσει την αυτοπεποίθησή του.\n• Να διοικήσει σωστά τους συνεργάτες του.\n• Να μάθει πώς να ξεπερνά δύσκολες καταστάσεις μέσα από την επικοινωνία με τους συνεργάτες του.\nΤΑ 10 ΚΛΕΙΔΙΑ ΕΠΙΤΥΧΙΑΣ ΤΟΥ ΜΑΝΑΤΖΜΕΝΤ BKS.0244149 ΧΕΣΤΕΡ ΑΛΑΝ ΧΕΣΤΕΡ ΑΛΑΝ MANAGEMENT - ΟΙΚΟΝΟΜΙΚΑ ΤΑ 10 ΚΛΕΙΔΙΑ ΕΠΙΤΥΧΙΑΣ ΤΟΥ ΜΑΝΑΤΖΜΕΝΤ\n15.23 MANAGEMENT - ΟΙΚΟΝΟΜΙΚΑ


Εκκλησίες – Ξωκλήσια | Δήμος Κασσάνδρας Παράκαμψη προς το κυρίως περιεχόμενο\nΑρχικήΠολιτισμόςΕκκλησίες – Ξωκλήσια Addthis\nΣτην Καλάνδρα, ενδιαφέρον παρουσιάζει η περιήγηση στην εκκλησία της Παναγίας (1619) και την εκκλησία της Κοίμησης της Θεοτόκου (1900).\nΣτην περιοχή της Νέας Φωκαίας, τον 14ο αιώνα, υπήρχαν πολλά Αγιορείτικα μετόχια. Το 1407 ο Ιωάννης Παλαιολόγος παραχώρησε την περιοχή του σημερινού χωριού στη μονή Αγίου Παύλου του Αγίου Όρους. Τότε φαίνεται πως κτίστηκε και ο Βυζαντινός Πύργος, που σώζεται μέχρι σήμερα. Ο Πύργος χρησιμοποιούνταν για την προστασία του μετοχιού της Μονής Αγίου Παύλου. Ως το 1930 σώζονταν και τα υπόλοιπα κτίσματα του μετοχιού. Το Αγίασμα του Αγίου Παύλου είναι ένα μικρό φυσικό σπήλαιο, πιθανώς αρχαίος τάφος και μετέπειτα βυζαντινό ξωκλήσι.\nΣτην Νέα Σκιώνη βρίσκεται το παραθαλάσσιο ξωκλήσι της Παναγίας Φανερωμένης του 16ου αιώνα. Αυτή η πανέμορφη μικρή, ασβεστωμένη εκκλησία, εξάρτηση περιοχής του Μοναστηριού "Φλαμούρι", είναι χτισμένη στην ακροθαλασσιά και διακοσμείται με θαυμάσιες τοιχογραφίες του 16ου αιώνα. Στο παλιό χωριό Τσαπράνι, ψηλά στο βουνό, που εγκαταλείφθηκε τελείως το 1930, υπάρχει ο ναός της Αγίας Τριάδας (1867). Στη Φούρκα, μια επιγραφή που υπάρχει στο ναό του Αγίου Αθανασίου στα κοιμητήρια του χωριού, μας ανάγει στους Ρωμαϊκούς χρόνουςΣτο Παλιούρι, και συγκεκριμένα έξι χλμ. προς το ακρωτήρι Κάνιστρο, βρίσκεται το εκκλησάκι του Αγίου Νικολάου.


KIVOTOSBLOG : Ο ματωμένος Μάης του '36 στη Θεσσαλονίκη - Σαν σήμερα δολοφόνησαν την εργατιά!\nΠαρουσιάζεται επίσης σοβαρή ανάπτυξη του απεργιακού κινήματος που συνοδεύεται από παλλαϊκά συλλαλητήρια. Σε 200.000 φτάνουν οι απεργοί εργάτες μέχρι τον Οκτώβρη του χρόνου εκείνου, χωρίς να υπολογίζονται οι μήνες Μάρτης - Απρίλης. Χαρακτηριστικό γνώρισμα αυτών των αγώνων, που αγκαλιάζουν όλα σχεδόν τα μεγάλα αστικά κέντρα της χώρας, είναι η αποφασιστικότητα και το πείσμα των εργαζόμενων μαζών, που φτάνουν ακόμη και σε ανοιχτή σύγκρουση με τους εργοδότες και την αστυνομία. Το 1935 σημαδεύεται επίσης με το ματοκύλισμα δεκάδων εργατών και αγροτών. Με την αυγή του 1936, ο ελληνικός λαός έζησε κορυφαία ιστορικά γεγονότα.\nΣτις 26 Γενάρη η χώρα οδηγήθηκε σε εκλογές. Η Βενιζελική παράταξη - το λεγόμενο Κέντρο - που κατέβηκε στις εκλογές με 5 διαφορετικά κόμματα (Κόμμα Φιλελευθέρων, Δημοκρατικός Συνασπισμός, Πανδημοκρατική Ενωσις Κρήτης, Αγροτικό Σοφιανόπουλου και Νεοφιλελεύθεροι) συγκέντρωσε συνολικά 574.655 ψήφους και 142 έδρες. Η αντιβενιζελική παράταξη - η λεγόμενη Δεξιά και ακροδεξιά - πήρε μέρος στις εκλογές με τα κόμματα Λαϊκό, Λαϊκή Ριζοσπαστική Ενωσις, Κόμμα Ελευθεροφρόνων (Μεταξάς) και Εθνικόν Μεταρρυθμιστικόν Κόμμα και συγκέντρωσε 602.840 ψήφους και 143 έδρες. Το ΚΚΕ, που δημιούργησε με το Αγροτικό Κόμμα του Βογιατζή το Παλλαϊκό Μέτωπο, σημείωσε επιτυχία καθώς συγκέντρωσε 73.411 ψήφους και εξέλεξε 15 βουλευτές. Η επιτυχία αυτή αποκτούσε ξεχωριστή σημασία, δεδομένου ότι κανένα κόμμα δε συγκέντρωνε την απόλυτη κοινοβουλευτική πλειοψηφία και το Παλλαϊκό Μέτωπο μπορούσε να παίξει ένα είδος ρυθμιστικού ρόλου κάτι και το οποίο έγινε με την υπογραφή, στις 19/2/1936, του γνωστού συμφώνου Σκλάβαινα - Σοφούλη. Βάσει των όρων της συμφωνίας, το Παλλαϊκό Μέτωπο αναλάμβανε την υποχρέωση να ψηφίσει τους Φιλελεύθερους για το προεδρείο της Βουλής και να δώσει ψήφο ανοχής σε κυβέρνηση που θα σχημάτιζε ο Σοφούλης. Από την πλευρά της, η κυβέρνηση θα ακύρωνε αναδρομικά τη διάταξη του εκλογικού νόμου που αφαιρούσε τα εκλογικά δικαιώματα από όσους είχαν καταδικαστεί για παράβαση του «ιδιώνυμου», θα καταργούσε τις επιτροπές ασφάλειας, θα έδινε αμνηστία στον Ν. Ζαχαριάδη, στον Β. Βερβέρη και στον Β. Νεφελούδη, καθώς και σε όλους τους πολιτικούς κατάδικους, τους φυλακισμένους και τους εξόριστους, θα διέλυε όλες τις φασιστικές οργανώσεις, θα καθιέρωνε σαν μόνιμο εκλογικό σύστημα την αναλογική, θα ελάττωνε, μέσα σε δυο μήνες, την τιμή του ψωμιού, θα απαγόρευε την προσωποκράτηση για οφειλές προς το Δημόσιο μέχρι τρεις χιλιάδες δραχμές, θα καθιέρωνε πεντάχρονο χρεοστάσιο χωρίς όρους για τα χρέη των αγροτών στις τράπεζες και στους ιδιώτες και θα προχωρούσε στην άμεση εφαρμογή των Κοινωνικών Ασφαλίσεων3.\nΤα γεγονότα του Μάη του '36 με επίκεντρο τη Θεσσαλονίκη θα μπορούσαν πιθανότατα να αποτελέσουν και την αρχή του τέλους της διακυβέρνησης του τόπου από τον Μεταξά αν τα αστικά κόμματα ανταποκρίνονταν στις σχετικές εκκλήσεις του ΚΚΕ, το οποίο σε απόφαση της ΚΕ του προφητικά τόνιζε20: «Ο δολοφόνος Μεταξάς, εκπρόσωπος των πιο τρομοκρατικών, πλουτοκρατικών κύκλων, του βασιλιά και της φασιστικής στρατοκρατίας, επιταχύνει τις προσπάθειές του για να εγκαθιδρύσει στην Ελλάδα μοναρχοφασιστική δικτατορία». Δυστυχώς το ΚΚΕ δεν εισακούστηκε κι έμεινε μόνο του ως το τέλος να αγωνίζεται για να αποτρέψει το μοιραίο, την εγκαθίδρυση της μοναρχοφασιστικής δικτατορίας. Το αποτέλεσμα της στάσης των αστικών κομμάτων, ήταν να λυθούν τα χέρια του Μεταξά κι αυτών που τον στήριζαν. Υπό αυτές τις συνθήκες έχει απόλυτο δίκιο ο Γρ. Δαφνής όταν σημειώνει:ι «Τα αιματηρά γεγονότα της Θεσσαλονίκης θα δώσουν την πρώτη δικαιολογίαν διά την κατάλυσιν του δημοκρατικού κοινοβουλευτικού πολιτεύματος». Ο ίδιος συγγραφέας προσθέτει ότι στις 10 Μαΐου ο Μεταξάς συζήτησε και συμφώνησε με τον Γεώργιο Γλύξμπουργκ για την επιβολή της δικτατορίας.\nΣχετικά πάντως με τη στήριξη που βρήκε ο Μεταξάς στα αστικά κόμματα της εποχής, πιο αξιοπρόσεκτο είναι το γεγονός ότι πολυτιμότερη, για να επιβάλει εντέλει τα σχέδιά του, ήταν αντικειμενικά η στήριξη που του παρείχε το βενιζελικό κόμμα των Φιλελευθέρων. «Ο Σοφούλης - γράφει ο Γ. Ανδρικόπουλος - αν και απέφυγε να αναφερθεί στην εξαθλίωση το λαού, καταδίκασε ωστόσο με μεγάλη οξύτητα ...την απάνθρωπον συμπεριφοράν του κράτους και των οργάνων του..., ...τας τσαρικάς σφαγάς. Ταυτόχρονα συνέχιζε να υποστηρίζει την κυβέρνηση Μεταξά... Το κόμμα των φιλελευθέρων είχε, για πρώτη φορά στην ιστορία του, βρεθεί μπροστά σε μια τέτοια κρίση. Τα γεγονότα της Θεσσαλονίκης έδειχναν ότι η πολιτική του έναντι του Μεταξά αποδοκιμαζόταν από το λαό... Για να κερδίσει το έδαφος που είχε χάσει έπρεπε να κάνει στροφή προς τα αριστερά και να εγκαταλείψει τον Μεταξά. Αλλά την αναδίπλωση έκανε αδύνατη, πρώτο η πεποίθηση της ηγεσίας του ότι ο Μεταξάς αντιπροσώπευε τη μόνη ελπίδα επαναφοράς στο στρατό των απότακτων αξιωματικών, δεύτερο η βαθύτατα συντηρητική του φύση που απέτρεπε συνεργασία με ριζοσπαστικές δυνάμεις».


Ένα νέο πρότυπο του σύμπαντος. | ΑΣΤΡΟ\nΈνα νέο πρότυπο του σύμπαντος. ΝΕΟ ΑΣΤΡΟ\n«Η εσωτερική γνώση, βασίζεται σε άμεση προφορική διδαχή, αλλά και στην μελέτη της Ιστορίας, της Φιλοσοφίας και της Θρησκείας. Κάθε άνθρωπος πρέπει να επιδιώκει την γνώση και πρέπει να ψάχνει. Γιατί οι πύλες του κόσμου του θαυμαστού, ανοίγουν μόνο στον αναζητητή.»\n«Για τους ανθρώπους της εποχής μας, υπάρχουν τέσσερις δρόμοι που οδηγούν στο Άγνωστο, τέσσερις μορφές θεώρησης του κόσμου: Η Θρησκεία, η Φιλοσοφία, η Επιστήμη και η Τέχνη. Αυτοί οι δρόμοι πήραν προ πολλού την δική τους κατεύθυνση. Στην Αρχαία Ελλάδα, Αίγυπτο και Ινδία, υπήρχαν εποχές που αυτοί οι τέσσερις δρόμοι αποτελούσαν σύνολο.»\nΣήμερα οι μορφές με τις οποίες αντιλαμβανόμαστε τον κόσμο, δεν μπορούν να μας οδηγήσουν στην αλήθεια. Διαρκώς διασπώνται, διαρκώς διαχωρίζονται και διαρκώς αυτοαναιρούνται και αλληλοαναιρούνται. Είναι φανερό ότι όσο περισσότερο διασπώνται και διαχωρίζονται, τόσο περισσότερο απέχουν από την αλήθεια. Η αλήθεια βρίσκεται στο κέντρο, όπου συγκλίνουν οι τέσσερις δρόμοι.»\n«Η Θρησκεία στηρίζεται στην αποκάλυψη. Η αποκάλυψη προέρχεται άμεσα από την ανώτερη συνειδητότητα ή τις ανώτερες δυνάμεις. Στην θρησκεία υπάρχει πάντα κάτι το ανεπίγνωστο για τον συνηθισμένο νου και την συνηθισμένη σκέψη. Γι αυτό καμία προσπάθεια να κατασκευαστεί με διανοητικές μεθόδους μια τεχνητή, συνθετική θρησκεία, δεν έχει οδηγήσει πουθενά. Το αποτέλεσμα δεν θα ήταν θρησκεία, αλλά κακή φιλοσοφία.»\n«Η Φιλοσοφία στηρίζεται σε υποθέσεις, στη λογική, στη σκέψη, στη σύνθεση όσων γνωρίζουμε και στην ανάλυση των όσων αγνοούμε. Η Φιλοσοφία πρέπει να περικλείει μέσα στα όρια της όλο το περιεχόμενο της επιστήμης, της θρησκείας και της τέχνης.»\n«Η Επιστήμη βασίζεται στο πείραμα και στην παρατήρηση. Δεν πρέπει να ξέρει τι θα πει φόβος, δεν πρέπει να έχει δόγματα, δεν πρέπει να δημιουργεί ταμπού για τον εαυτό της.»\n«Η Τέχνη βασίζεται σε συναισθηματική κατανόηση, στην αίσθηση του Αγνώστου που βρίσκεται πίσω από τα ορατά και απτά πράγματα και στη δημιουργική δύναμη, δηλαδή να αναπλάθει σε οπτικές ή ακουστικές μορφές τα αισθήματα, τα συναισθήματα, τα οράματα και τις διαθέσεις του καλλιτέχνη και ιδιαίτερα κάποια φευγαλέα αίσθηση, που είναι στην πραγματικότητα η αίσθηση της αρμονικής αλληλοσύνδεσης και ενότητας των πάντων και η αίσθηση της ψυχής των πραγμάτων και των φαινομένων.»\n«Μερικές φορές για να καταλάβουμε τα μεγαλύτερα φαινόμενα, είναι χρήσιμο να βρούμε μικρότερα φαινόμενα, στα οποία εκδηλώνονται οι ίδιες αιτίες που λειτουργούν στα μεγάλα..»\n«Η Φύση προσπαθεί πάντα να στολίζεται και να μην είναι ο εαυτός της. Αυτός είναι ο θεμελιακός νόμος της ζωής της. Βάζει συνέχεια τα καλά της, αλλάζει διαρκώς κουστούμια, ποζάρει όλη την ώρα στον καθρέφτη, περιεργάζεται τον εαυτό της από όλες τις μεριές, αυτοθαυμάζεται και ύστερα ξεντύνεται και βάζει άλλο ρούχο.»\n«Συχνά το λάθος βρίσκεται στον τρόπο που διατυπώνεται το ίδιο το πρόβλημα.»


Ομαδικές προβολές από λίστες του YouTube προσθέτει το Google+\nGoogle Google plus Hangouts YouTube Κοινωνικά δίκτυα\nΑν και μέχρι τώρα το Google+ επέτρεπε την μετάδοση μεμονωμένων βίντεο από το YouTube μέσω της λειτουργίας του Hangouts, οι χρήστες έπρεπε να τα επιλέγουν ένα-ένα αφού δεν υπήρχε η δυνατότητα μαζικής αναπαραγωγής τους. Αυτό πλέον αλλάζει και οι συμμετέχοντες σε ένα Hangout μπορούν να μοιραστούν ολόκληρες λίστες του YouTube μαζί με τους φίλους τους.\nΗ χρήση της νέας λειτουργίας είναι απλή, αφού το μόνο που χρειάζεται είναι να επιλεγεί η εφαρμογή του YouTube που βρίσκεται στο επάνω μέρος της οθόνης του Hangout. Όλοι οι συμμετέχοντες στη συζήτηση μπορούν να προσθέσουν τα δικά τους βίντεο ή να παρακάμψουν κάποιο από αυτά που ήδη παίζουν, ενώ παράλληλα μπορούν, φυσικά, να συνομιλούν μεταξύ τους.\nΗ λειτουργία θυμίζει το αντίστοιχο “video party” που εγκαινίασε η Microsoft στο δικό της κοινωνικό δίκτυο για σπουδαστές, το So.cl, και δείχνει πως η Google δεν το βάζει κάτω, συνεχίζοντας την προσπάθεια να κάνει το κοινωνικό της δίκτυο πιο …κοινωνικό.\nΤο παραπάνω άρθρο είναι αρκετά παλιό, αφού δημοσιεύτηκε στις 15 Ιουνίου 2012. Εάν κάποια από τις πληροφορίες που αναφέρονται σε αυτό δεν ισχύει πια, ενημερώστε με μέσω της φόρμας επικοινωνίας για να το τροποποιήσω.\n〈 «Ενισχυμένα» Tweets εγκαινιάζει το Twitter\n〉 Opera 12 με υποστήριξη κάμερας, hardware acceleration και skins


Έξι χρόνια από τη σφαγή στο Μπατακλάν: Η Γαλλία τιμά τα θύματα εν μέσω της ιστορικής δίκης – MMX News\nmmxradio/Επικαιρότητα/Διεθνή Επικαιρότητα/Έξι χρόνια από τη σφαγή στο Μπατακλάν: Η Γαλλία τιμά τα θύματα εν μέσω της ιστορικής δίκης\nΈξι χρόνια από τη σφαγή στο Μπατακλάν: Η Γαλλία τιμά τα θύματα εν μέσω της ιστορικής δίκης\nΈξι χρόνια μετά τον τρόμο, οι τελετές μνήμης για την 13η Νοεμβρίου 2015 που οργανώνονται σήμερα, Σάββατο, στο Παρίσι έχουν μεγαλύτερο συμβολισμό παρά ποτέ, σε μία περίοδο κατά την οποία η ιστορική δίκη που βρίσκεται σε εξέλιξη δοκιμάζει τους επιζώντες και διαμορφώνει τη συλλογική μνήμη των επιθέσεων στο Μπατακλάν.\nΗ πανδημία του κορωνοϊού εμπόδισε τους επιζώντες να συγκεντρωθούν το 2020, όταν η τελετή περιορίστηκε στα απολύτως απαραίτητα κατά τη διάρκεια του lockldown.\nΗ φετινή τελετή μνήμης σημαδεύεται από τη δοκιμασία της δίκης, που «ξαναζωντανεύει» από τον Σεπτέμβριο με λεπτομέρειες την πλέον αιματηρή τρομοκρατική επίθεση που διαπράχθηκε ποτέ στη Γαλλία.\n«Η δίκη μας έφερε όλους κοντά και υπάρχει πολύ έντονη επιθυμία να συναντηθούμε σε μια τελετή μνήμης», δήλωσε στο Γαλλικό Πρακτορείο Ειδήσεων (AFP) ο Αρτούρ Ντενουβό, πρόεδρος της ένωσης θυμάτων Life for Paris. «Η εκδήλωση μνήμης θα αποκρυσταλλώσει την ενίσχυση των δεσμών μεταξύ των θυμάτων» επισήμανε.\nΣυνοδευόμενος από τη δήμαρχο του Παρισιού Αν Ινταλγκό, ο πρωθυπουργός Ζαν Καστέξ επρόκειτο να μεταβεί στο Μπατακλάν, μπροστά από το Σταντ ντε Φρανς και στους υπαίθριους χώρους των παρισινών καφέ, όπου οι δράστες υπό τις εντολές της οργάνωσης Ισλαμικό Κράτος σκότωσαν 130 ανθρώπους και τραυμάτισαν πάνω από 350 το 2015, σπέρνοντας τρόμο σε όλη τη χώρα.\nΟι τελετές μνήμες λαμβάνουν χώρα περίπου δύο εβδομάδες μετά το τέλος της πρώτης φάσης της δίκης, κατά τη διάρκεια της οποίας κατέθεσαν πάνω από 350 μάρτυρες ενώπιον του δικαστηρίου για τα γεγονότα εκείνης της νύχτας «αποκάλυψης».\nΜετατραυματικό στρες, ενοχές επειδή επέζησαν, μόνιμο χάσμα από την υπόλοιπη κοινωνία… Για ένα μήνα, οι μαρτυρίες των θυμάτων και των κοντινών τους προσώπων αποκάλυψαν τα ανεξίτηλα σημάδια και την έκταση των ψυχολογικών επιπτώσεων από τις επιθέσεις.\nΓια να διαχειριστούν την υπόλοιπη ακροαματική διαδικασία, που αναμένεται να διαρκέσει έως τα τέλη Μαΐου, «οι άνθρωποι νιώθουν ότι πρέπει να στηρίξουν ο ένας τον άλλον» σχολίασε ο Ντενουβό.\nΕξ ου και η πιο έντονη ανάγκη για συμμετοχή στις τελετές μνήμες, «τη μοναδική στιγμή όπου μπορεί να υπάρξει μια συλλογική κάθαρση», πρόσθεσε ο άνθρωπος αυτός που επέζησε από το Μπατακλάν.\nΦέτος, η ένωσή του καταγράφει περίπου 50 επιπλέον συμμετέχοντες στην τελετή που διοργανώνει στο δημαρχείο του 11ου διαμερίσματος, ύστερα από διάφορες άλλες εκδηλώσεις μνήμης. «Θα μας κάνει καλό να συναντηθούμε και να ‘αγκαλιαστούμε’» δήλωσε η Στεφανί Ζαρέβ, που επίσης επέζησε των επιθέσεων.\nΗχητικό ντοκουμέντο στη δίκη – «Ο πρώτος που θα σηκωθεί, πυροβολώ»…\nΠιστοποιητικό Εμβολιασμού: Πρόταση της Ε.Ε. για χρονική ισχύ 9 μηνών – Προϋπόθεση η τρίτη δόση\nΣτέιτ Ντιπάρτμεντ: Η Τουρκία να απελευθερώσει άμεσα τον Οσμάν Καβάλα